BNM ada hak, kuasa tentukan OPR tanpa campur tangan kerajaan – PM Anwar

KUALA LUMPUR, 4 Jan – Bank Negara Malaysia (BNM) mempunyai hak dan kuasa dalam membuat keputusan berkaitan dengan Kadar Dasar Semalaman (OPR) tanpa perlu membabitkan campur tangan kerajaan bagi memastikan kestabilan ekonomi negara.

Perdana Menteri Datuk Seri Anwar Ibrahim berkata hak dan kuasa yang memberi kesan kepada ekonomi negara telah diberi pengkhususan masing-masing seperti yang termaktub dalam peraturan dan undang-undang Malaysia.

“(Perubahan berhubung) OPR adalah keputusan Bank Negara (Malaysia) dan bukan Kementerian Kewangan. Kalau nak bincang, saya boleh bincang. Tapi itu adalah ‘wewenang’ (hak dan kuasa) Bank Negara Malaysia,” katanya pada sidang media selepas mesyuarat Kabinet hari ini.

Anwar berkata demikian sebagai menjawab soalan berhubung impak dan tindakan oleh Kementerian Kewangan susulan jangkaan kenaikan OPR sebanyak dua kali oleh BNM.

Sehubungan itu, Anwar yang juga merupakan Menteri Kewangan berkata satu perbincangan bersama melibatkan Gabenor BNM Tan Sri Nor Shamsiah Mohd Yunus dan Menteri Ekonomi Mohd Rafizi Ramli akan dilakukan sebelum merangka Belanjawan 2023.

“Saya ingat pendekatan ini yang saya pernah lakukan dulu. Saya tidak asing, kerana tindakan mana-mana pihak itu akan juga melibatkan dasar ekonomi keseluruhannaya,” katanya.


Jangan guna nama Ketua Menteri untuk dapatkan projek – AB Rauf

AYER KEROH 18 April – Individu atau mana-mana pihak dilarang daripada menggunakan nama Ketua Menteri Melaka untuk mendapatkan projek demi kepentingan peribadi.

Ketua Menteri Datuk Seri Ab Rauf berkata, larangan itu antara inisiatif yang penting dan mustahak yang perlu diberi perhatian serius oleh semua ketua jabatan dan Penjawat Awam Negeri Melaka.

“Jika perkara tersebut berlaku, ketua jabatan perlulah merujuk semula dengan saya sendiri atau pegawai-pegawai kanan saya,” katanya ketika berucap pada Majlis Perhimpunan Bulanan Pentadbiran Kerajaan Negeri Melaka Tahun 2023 bertemakan ‘Bijak Laksana Hang Tuah, Berani Laksana Hang Jebat’ di Dewan Pusat Dagangan Antarabangsa Melaka (MITC), di sini, hari ini.

Hadir sama Setiausaha Kerajaan Negeri Datuk Wira Zaidi Johari; Exco Pelancongan, Warisan, Seni dan Budaya negeri, Datuk Abdul Razak Abdul Rahman; Exco Kemajuan Desa, Pertanian dan Keterjaminan Makanan negeri, Dr. Muhamad Akmal Saleh; Exco Sains, Teknologi, Inovasi dan Komunikasi Digital negeri, Fairul Nizam Roslan dan lain-lain barisan Exco Kerajaan Negeri.

Sejak memikul tanggungjawab sebagai Ketua Menteri ke-13 pada 31 Mac 2023, Ab Rauf bersama sahabat-sahabat dalam
Majlis Mesyuarat Kerajaan Negeri (MMKN), terus bertekad, bertindak melaksanakan pelbagai inisiatif dan pengumuman penting yang dapat membantu meringankan beban ditanggung oleh rakyat.


Hantar komunikasi lucah: Pekerja kontrak dipenjara tiga tahun

SEPANG, 30 Mac – Padah menghantar komunikasi lucah dengan niat menyakitkan hati orang lain melalui aplikasi WhatsApp dan laman sosial Facebook, seorang pekerja kontrak pembinaan dipenjara tiga tahun oleh Mahkamah Sesyen di sini hari ini.

Hakim Noorhisham Mohd Jaafar menjatuhkan hukuman itu terhadap Muhammad Hakim Habibullah, 31, selepas tertuduh mengaku bersalah atas 12 pertuduhan dihadapinya mengikut Seksyen 233 (1) (a) Akta Komunikasi dan Multimedia 1998 (Akta 588).

Noorhisham menjatuhkan hukuman penjara tiga bulan bagi setiap pertuduhan dihadapi Muhammad Hakim dan ia dijalankan secara berasingan. Tempoh hukuman itu bermula dari tarikh dia ditahan pada 23 Feb lepas.

Muhammad Hakim mengaku secara sedar membuat dan memulakan penghantaran komunikasi bersifat lucah melalui aplikasi WhatsApp dan memuat naik kandungan sama di laman Facebook miliknya antara 21 Sept 2018 dan 23 Jun 2019.

Timbalan Pendakwa Raya Fazril Sani Mohamed Fadzil yang mewakili Suruhanjaya Komunikasi dan Multimedia (MCMC) memohon hukuman setimpal sebagai pengajaran kepada tertuduh dan masyarakat umum.


Bilangan penganggur di Malaysia menurun 3.4 peratus pada Oktober 2021

PUTRAJAYA, 8 Dis – Bilangan penganggur di Malaysia menurun 3.4 peratus kepada 705,000 orang pada Oktober tahun ini daripada 729,600 orang pada bulan sebelumnya, susulan lebih banyak aktiviti ekonomi dibenarkan kembali beroperasi, menurut Statistik Tenaga Buruh Malaysia, Oktober 2021.

Menurut laporan yang dikeluarkan oleh Jabatan Perangkaan Malaysia itu, bilangan penduduk bekerja meningkat 0.6 peratus bulan ke bulan kepada 15.55 juta orang pada Oktober berbanding 15.46 juta orang pada September, dengan nisbah guna tenaga kepada penduduk meningkat 0.3 mata peratus kepada 65.8 peratus.

Bilangan tenaga buruh meningkat 0.4 peratus pada Oktober 2021 kepada 16.26 juta orang berbanding 16.19 juta orang pada September, manakala kadar penyertaan tenaga buruh (KPTB) pada Oktober 2021 meningkat 0.2 mata peratus kepada 68.8 peratus berbanding 68.6 peratus pada September.

Ketua Perangkawan negara Datuk Seri Dr Mohd Uzir Mahidin dalam kenyataan hari ini berkata kedudukan tenaga buruh semakin baik pada Oktober 2021 adalah kerana sebahagian besar negeri telah beralih ke Fasa 4 Pelan Pemulihan Negara (PPN) susulan peningkatan kadar vaksinasi dan pengurangan bilangan kes harian COVID-19.

“Di samping itu, banyak destinasi pelancongan domestik telah dibuka kepada individu yang lengkap vaksinasi sekali gus meningkatkan aktiviti perjalanan dan pelancongan domestik pada bulan tersebut,” katanya.

Mengenai situasi pengangguran pada Oktober 2021, Mohd Uzir berkata penganggur aktif atau mereka yang bersedia untuk bekerja dan aktif mencari pekerjaan merangkumi 83.6 peratus daripada jumlah penganggur, dan kumpulan itu menurun sebanyak 3.5 peratus kepada 589,500 orang daripada 611,000 orang pada September 2021.

Daripada jumlah penganggur yang aktif itu, 55.5 peratus adalah mereka yang menganggur kurang dari tiga bulan manakala mereka yang berada dalam pengangguran jangka panjang melebihi setahun meliputi 7.8 peratus, katanya.

Mohd Uzir berkata penganggur tidak aktif yang percaya tiada pekerjaan tersedia menurun sebanyak 2.7 peratus pada Oktober kepada 115,400 orang daripada 118,700 orang pada September.

Menurutnya, kadar pengangguran golongan belia berumur antara 15 hingga 30 mencatatkan penurunan sebanyak 0.4 mata peratus bulan ke bulan kepada 8.1 peratus pada Oktober berbanding 8.5 peratus pada September.- BERNAMA


Nazri Aziz akui terima sumbangan daripada kontraktor projek terowong

Beliau berkata demikian ketika disoal balas peguam Gobind Singh Deo, yang mewakili Lim Guan Eng pada perbicaraan kes rasuah bekas Ketua Menteri Pulau Pinang itu yang berdepan empat pertuduhan membabitkan pembinaan terowong dasar laut dan projek pembinaan jalan utama di negeri itu bernilai RM6.3 bilion.

Ketika pemeriksaan balas oleh Timbalan Pendakwa Raya Wan Shaharuddin Wan Ladin, saksi pendakwaan ke-14 itu berkata Zarul Ahmad mempunyai pengetahuan bahawa sumbangan itu adalah untuk pembinaan sekolah agama di Pattani.

Disoal Wan Shaharuddin sama ada sumbangan itu berbentuk sedekah, Mohamed Nazri menjawab, “Saya berasal dari Hulu Perak, saya orang Melayu berketurunan Pattani. Saya melawat Pattani sejak 1975, terdapat banyak sekolah pondok yang daif maka bermula tahun 1990-an, saya melibatkan diri untuk mendapatkan sumbangan untuk membina sekolah di selatan Thailand.”

Terdahulu, ketika membacakan pernyataan saksi, Mohamed Nazri berkata beliau mula mengenali Zarul Ahmad pada awal 1990-an sebagai ahli perniagaan melalui kawan lama dan mereka sering bertukar pendapat berkaitan isu semasa negara.

“Selepas perkenalan tersebut, saya mengetahui Zarul Ahmad mempunyai beberapa syarikat di Malaysia. Antara syarikat yang dimiliki beliau ialah Consortium Zenith Construction Sdn Bhd. Saya memang kenal rapat dengan Zarul Ahmad tetapi bukan dari segi politik atau perniagaan.

“Saya tidak ada sebarang urusan perniagaan dengan beliau. Saya kenal rapat dengan Zarul Ahmad atas urusan peribadi dan sosial. Sepanjang perkenalan saya dengan beliau, saya tahu beliau pernah bekerja dengan pelbagai agensi dan syarikat,” katanya.

Mohamed Nazri juga berkata Zarul Ahmad ada menyatakan kepadanya bahawa beliau mahu berkenalan dengan ‘orang kuat’ di Pulau Pinang untuk membantu ahli perniagaan itu membuat projek namun tidak menyatakan projek apa.

“Selepas itu, saya mengambil inisiatif untuk menghubungi Lim dan memberitahunya bahawa ada seseorang mahu berjumpa dengan beliau berkaitan projek di negeri itu. Lim bersetuju untuk berjumpa dengan Zarul Ahmad. Saya telah menetapkan perjumpaan mereka pada awal Januari 2011 di Hotel Shangri La di Kuala Lumpur.  Saya tidak ingat tarikh sebenar kejadian itu.

“Pada awal Januari 2011, saya telah berjumpa dengan Lim di sebuah pub di Hotel Shangri La. Saya tidak ingat mengenai perancangan perjumpaan di pub itu tetapi saya dan Lim memang berjumpa di pub berkenaan kira-kira 9 malam.

“Selepas berjumpa Lim kira-kira 10 minit, Zarul Ahmad yang datang berseorangan duduk semeja bersama saya dengan Lim. Selain memperkenal Zarul Ahmad kepada Lim, saya memang tidak ada sebarang urusan lain dengan Lim. Lim adalah kenalan saya dalam bidang politik,” katanya.

Bagaimanapun, beliau tidak ingat sama ada Zarul Ahmad ada meminta Lim untuk memilih syarikatnya dalam apa-apa projek di Pulau Pinang sepanjang perjumpaan selama sejam itu.

“Seingat saya, saya juga pernah berjumpa Lim dan Zarul Ahmad pada Mac 2011 di sebuah restoran Itali di Kuala Lumpur tetapi saya tidak ingat sama ada saya ada menghubungi Lim atau Zarul Ahmad untuk berjumpa di restoran itu. Saya tidak ingat pukul berapa mereka berdua balik dari restoran itu,” katanya.

Lim berdepan pertuduhan pindaan menggunakan kedudukan sebagai Ketua Menteri Pulau Pinang untuk menerima rasuah RM3.3 juta sebagai tindakan membantu syarikat milik Zarul Ahmad mendapatkan projek pembinaan bernilai RM6,341,383,702 di Pejabat Ketua Menteri Pulau Pinang, Tingkat 28, Komtar, George Town antara Januari 2011 dan Ogos 2017.

Mengikut pertuduhan pindaan kedua, Lim didakwa meminta suapan daripada Zarul Ahmad sebanyak 10 peratus daripada keuntungan yang akan diperoleh syarikat itu sebagai penghargaan mendapatkan projek tersebut berhampiran The Garden Hotels, Lingkaran Syed Putra, Mid Valley City, Kuala Lumpur pada Mac 2011.

Setiausaha Agung DAP itu turut berdepan dua pertuduhan menyebabkan dua plot tanah bernilai RM208.8 juta milik Kerajaan Negeri Pulau Pinang dilupuskan kepada dua syarikat yang didakwa mempunyai kaitan dengan projek terowong dasar laut itu di Pejabat Tanah dan Galian Pulau Pinang, Tingkat 21, Komtar pada 17 Feb 2015 dan 22 Mac 2017.


Agong tolak gaji sejak COVID-19 melanda – PM Anwar

PUTRAJAYA, 14 Dis – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah telah lebih awal tidak mengambil gaji, iaitu sejak COVID-19 melanda negara kerana Seri Paduka cakna dengan keadaan ekonomi yang menekan kehidupan rakyat, kata Perdana Menteri Datuk Seri Anwar Ibrahim.

“Saya nak maklumkan bahawa Tuanku Agong telah menolak gaji sejak COVID-19, lebih awal daripada saya. Baginda tidak menerima sebarang gaji oleh kerajaan sejak COVID-19. Saya ingat eloklah kita beri penjelasan ini,” katanya pada sidang media selepas mempengerusikan mesyuarat Kabinet di sini hari ini.

Anwar sebelum ini menetapkan pendirian untuk tidak menerima gaji bagi jawatan perdana menteri sebagai langkah memulihkan keyakinan rakyat terutama terhadap Kerajaan Perpaduan pimpinannya.

Jemaah Menteri turut bersetuju untuk melaksanakan pemotongan gaji masing-masing sebanyak 20 peratus setiap bulan atas atas semangat keprihatinan terhadap permasalahan yang dihadapi rakyat ketika ini.

Sementara itu, Anwar menyatakan keyakinan pemimpin parti politik Kerajaan Perpaduan akan menyokong usul undi percaya terhadapnya pada persidangan Parlimen 19 Dis ini.

“Insya-Allah, kita dapat teruskan dengan baik…minta doakan sebaiknya,” katanya ketika ditanya sama ada beliau yakin akan memperoleh sokongan dua pertiga ahli Dewan Rakyat ketika usul undi percaya itu dibentangkan pada persidangan Parlimen itu, Isnin depan.

Usul undi percaya terhadap kepimpinan Anwar akan menjadi antara agenda utama pada Mesyuarat Pertama Penggal Pertama Parlimen ke-15 yang dijadual berlangsung selama dua hari bermula 19 Dis ini.

Berdasarkan Notis Mesyuarat Pertama yang dikeluarkan oleh Setiausaha Dewan Rakyat Dr Nizam Mydin Bacha Mydin untuk edaran kepada Ahli-Ahli Parlimen, usul itu adalah yang kelapan di bawah aturan urusan mesyuarat.

Anwar semasa sidang media sulung selepas mengangkat sumpah jawatan pada 24 Nov lepas berkata satu usul undi percaya akan dibentang dalam persidangan Parlimen pada 19 Dis bagi menamatkan soal keabsahan beliau selaku perdana menteri.


Batik Air perkenal semula penerbangan terus KL-Bali

KUALA LUMPUR, 2 Jun – Batik Air yang sebelum ini dikenali sebagai Malindo Air, memperkenalkan semula penerbangan terus dari Kuala Lumpur ke destinasi pelancongan Denpasar, Bali, bermula hari ini.

Penerbangan OD306 tersebut berlepas dari Lapangan Terbang Antarabangsa Kuala Lumpur (KLIA) pada 9.10 pagi waktu tempatan dan tiba di Lapangan Terbang Antarabangsa Ngurah Rai, Denpasar pada 12.15 tengah hari.

Dalam kenyataan hari ini, syarikat itu berkata penerbangan tersebut meningkatkan lagi kapasiti Batik Air ke Indonesia selepas pelancaran penerbangan dua kali sehari ke Jakarta sejak 27 Mac, 2022.

Ketua Pegawai Eksekutif Batik Air Kapten Mushafiz Mustafa Bakri berkata pembukaan semula sempadan antarabangsa selain penamatan sekatan perjalanan akan membolehkan syarikat untuk terus melaras kapasiti bagi memenuhi permintaan berkaitan.

“Bali adalah pasaran utama syarikat sebelum berlakunya pandemik. Oleh itu, kami berharap laluan yang diperkenalkan semula ini dapat memberi kemudahan penerbangan sambungan bagi mereka yang mahu bercuti di Bali, sekali gus meningkatkan kemampuan Batik Air di peringkat pasaran serantau,” katanya.

Beliau berkata, laluan tersebut juga menjadi tambahan terkini terhadap perancangan Batik Air untuk menyediakan kemudahan penerbangan sambungan bagi penumpang dari Nepal, India dan Bangladesh serta destinasi lain ke Bali dan ke Australia.

“Batik Air terus mendapat momentum antarabangsa dalam membina semula kapasiti dan laluan. Kami juga terus berusaha menetapkan tahap pemulihan dan meneruskan sebahagian besar rangkaian antarabangsa syarikat ini,” katanya.

Selain Denpasar, Bali, laluan penerbangan antarabangsa lain yang diperkenalkan semula oleh Batik Air adalah Jakarta (Indonesia), Kathmandu (Nepal), Dhaka (Bangladesh), Lahore (Pakistan), Trichy (India), Bangkok (Thailand) dan Singapura.- BERNAMA


Singapura mahu terus perkukuh hubungan dengan Malaysia : PM Lee

SINGAPURA, 23 Jun – Perdana Menteri Singapura Lee Hsien Loong berharap untuk membina hubungan lebih kukuh antara republik itu dan Malaysia, termasuk dengan negeri Perak.

“Gembira kami dapat bertemu secara bersemuka lagi kerana sempadan telah dibuka semula. Kami membincangkan perkembangan serantau dan mengenai bidang kerjasama yang boleh diperkukuhkan lagi antara Singapura dan Perak,” tulis Lee.

Turut serta dalam pertemuan itu Yang Dipertua Majlis Agama Islam dan Adat Melayu Perak Tan Sri Mohd Annuar Zaini dan Menteri Luar Singapura Dr Vivian Balakrishnan.

Menurut Kementerian Luar Singapura, Sultan Nazrin akan mengadakan pertemuan dengan beberapa menteri Singapura termasuk Timbalan Perdana Menteri dan Menteri Kewangan Lawrence Wong, Menteri Kanan dan Menteri Penyelaras Keselamatan Negara Teo Chee Hean dan Menteri Kanan Emeritus Goh Chok Tong.


The Siamese Farang: Quest for Siwilai and Identity

THE Thais, like some ethnicities in the world, experience problems of self and identity. One  is how the foreign Other defines Thai and Thainess. That Other is called Farang – crucially influential in Thai cultural and intellectual discourse. Thai national and cultural identities are in the constant process of making and remaking. The Farang is like the Ferringhi in the Malay imagination. But unlike the Siamese Farang, the Ferringhi is seen by the Malays as benign.

These conditions may well inform us on our Thai neighbor. Malaysia’s history with Thailand is a complex one. Beyond the description of the Siamese in various episodes in Malaysia’s past, and especially the description of ‘Siam perut hijau’ (literally, green bellied Siamese), with its various narratives, the rest of the Malays are generally ambivalent of their Siamese/Thai other.

In his 1946 memoir, Prince Damrong, son of King Mongkut, mentioned his childhood desire for a metal Farang pen (pakka farang), distinguishable from the Siamese wooden pen or brush. His half-brother and newly-crowned King Chulalongkorn gave him a green Farang jacket upon his first royal audience. These were described as ‘modern things’.

In modern Thai cultural landscape, adopting certain Farang ways of life and consuming Farang things had formed crucial methods to civilizing or building the ‘New Siam’ empire. It maintains the Siamese ‘quest for siwilai’ (civilized status) in promoting Westernized modes of consumption and self-presentation.

Thai historian Thongchai Winichakul (2000) describes the royal elites as considering themselves ‘civilizing agents’, largely refashioning themselves after Farang civilization and projecting their desired status away from the image of ‘traditional’ Siamese rulers.  The Farang was always mentioned as a generic reference to Westerners, e.g., “farang, angkrit, wilanda” (literally, Westerner, English, Dutch). The Portuguese was probably the first Europeans they encountered.

Siam, prior to the reign of King Chulalongkorn had always opened itself to the world. It was not a closed Kingdom as generally conceived of. The Siamese, especially the ruling elite, had been highly cosmopolitan and self-conscious of their own positions as well as images of themselves and Siam in the eyes of the world.

Farang refers to any White people in general. Prince Damrong, who was then an expatriate living in Pulau Pinang, as a consequence of the 1932 Revolution wrote to his critic: “We the Thais follow the Indians in using the term Farang. I once read an account concerning the origin of this term, Frank, which refers to a group of European people who once occupied the land of today’s France.”

He argued that all European peoples were addressed as ‘Franks’ which later on had become ‘Frenghi.’   According to Prince Damrong, the Indians addressed the Portuguese as “Frenghi,” “Despite having contacts with many European nationalities, the Indians have still retained this name for the Portuguese and their [racially] mix-blooded descendants.”

Hence, to Prince Damrong, Farang derives from the Indian reference to European contacts, especially the Portuguese. The Siamese have adopted the Indian marker of the West and redefined it to suit their own experiences. In a way, it reinforces the royal elite’s projection of strong religio-cultural ties between Siamese and Indic civilizations.  Prince Damrong made a general reference to India. He was not entirely correct. In my earlier writings though, I cited that in Tamil, the ‘Franks’ are variably referred to as ‘pirangi,’ ‘parangiar’, ‘farengi’ and ‘farangi.’  In Tamil Nadu, there is a place called Peranggi Pettai (a foreigner’s or White village). In Malayalam it is ‘Farangi’ or ‘Parangki’; and Hindi Farenghi’ and ‘Firangi.

It was the Persian or the Farsi-speakers from the Indian subcontinent who played their part in transporting the word to Ayutthaya in the sixteenth century. The Persian word was ‘Farang’, referring to early Portuguese traders and subsequently to all Europeans. It would be a Farsi loanword into Siamese, such as kulab from gulab, and angun from angur.

Anthropologist Pattana Kitiarsa in his writings has described the complex relations between the Siamese and white foreigners as “An Ambiguous Intimacy: Farang as Siamese Occidentalism” (2010).  An earlier 2004 version was titled “The Ambiguous Allures of the West: Power, Aesthetics and the Role of  ‘Cultural Others’ in the Making of Thai Identities. In 2005 it was published as “Farang as Siamese Occidentalism” by the Asia Research Institute, National University of Singapore.

Drawing from expressions of leading Thai public intellectuals, Kitiarsa draws a picture of the Farang in the following way: “…the wicked Other of the Thai. From time to time, the West has been represented as the giant, tricky wolf, while Siam the little helpless and innocent lamb.”

How have Farang become part of the discourses on Thainess? The Farang has to be read as a Thai production system of power/knowledge concerning the West, representing an ethnocultural mirror measuring and projecting the hierarchical distance and otherness between the imagined Thai “We-Self” and the constructed “Western Other”. Winichakul (1994) calls this “negative identification” together with some non-Thai sociocultural and political connotations seen in the markers Chek/Jek (Mainland and Overseas Chinese, Sino-Thai), Khaek (Persian, Indo-Malay, South Asian, West Asian and most Asian Muslims). This identification significantly affects the exercise to redefine and remake Siam’s national and cultural selves.

It has been argued that the Siamese classified the West and Muslims as “barbaric, exotic, and religiously out-castes.” The non-Siamese others is judged and defined as Others to self-consciously insist that “We-Siam are not uncivilized or Barbaric.”

Farang is a linguistic as well as a cultural signifier of cosmopolitanism. From the Thai perspective, it demonstrates Siamese experiences of intercultural contacts and exchanges. The Farang in early Siamese history during the 16th and 17th centuries, comprises European travelers, traders, mercenaries and missionaries during the Ayutthaya period. The Farang carry dubious identities, maintaining close relationships within their own ethnoculturally-bounded communities. The Ayutthaya community also comprises other non-Farang foreigners of different origins such as the Burmese, Chinese, Japanese, Mons, Persians, and Malays.


88 individu ditahan kerana ingkar arahan PKPP – Ismail Sabri

KUALA LUMPUR, 28 Ogos – Seramai 88 individu ditahan semalam atas kesalahan ingkar arahan Perintah Kawalan Pergerakan Pemulihan (PKPP), kata Menteri Kanan (Kluster Keselamatan) Datuk Seri Ismail Sabri Yaakob.

“Antara kesalahan ingkar arahan PKPP yang termasuk gagal menyediakan peralatan atau catitan keluar masuk sebanyak 31 kes, tidak memakai pelitup muka (15 kes), dan private party (32 kes),” katanya dalam kenyataan berhubung perkembangan PKPP hari ini.

Dalam tempoh yang sama, beliau berkata  sebanyak 64,658 pemeriksaan dilakukan semalam bagi memantau dan menguatkuasakan pematuhan prosedur operasi standard (SOP) PKPP.

Selain itu polis juga telah mengadakan 434 pemeriksaan terhadap individu yang sedang menjalani kuarantin wajib 14 hari di kediaman masing-masing dan kesemua individu terbabit didapati mematuhi SOP yang ditetapkan.

Menurut Ismail Sabri, sejak 24 Julai hingga semalam, seramai 18,401 individu telah pulang ke tanah air melalui pintu masuk sempadan antarabangsa dan kesemua mereka telah ditempatkan di 68 hotel dan enam Institut Latihan Awam (ILA).

Daripada jumlah itu, seramai 7,965 individu sedang menjalani proses kuarantin wajib, 56 individu telah dihantar ke hospital untuk rawatan manakala seramai 10,380 individu telah didiscaj dan dibenarkan pulang, katanya.

Beliau berkata sebanyak 62 sekatan jalan raya Operasi Benteng turut diadakan di seluruh negara semalam dan 25,503 kenderaan diperiksa bagi mengekang kemasukan pendatang tanpa izin terutamanya di lorong-lorong tikus.


Ismail Sabri ucap takziah kepada keluarga Adibah Noor

KUALA LUMPUR, 19 Jun – Perdana Menteri Datuk Seri Ismail Sabri Yaakob mengucapkan takziah kepada keluarga penyanyi dan pelakon terkenal Adibah Noor Mohamed Omar.

Menerusi catatan di Facebook rasmi beliau, perdana menteri menyifatkan penyanyi lagu ‘Terlalu Istimewa’ itu bukan sahaja sangat berbakat dalam bidang nyanyian, tetapi menyerlah dalam industri lakonan serta pengacaraan.

“Semoga Allahyarhamah ditempatkan dalam kalangan orang yang beriman dan beramal soleh. Sama-sama kita sedekahkan Al-Fatihah buat Allahyarhamah Adibah Noor,” katanya dalam catatan itu.

Jenazah akan dimandikan dan dikafankan pada 9 pagi di Masjid Al-Ansar, Taman Keramat sebelum dikebumikan di tanah perkuburan Islam berhampiran sebelum waktu zuhur.


Presiden Persatuan Kebangsaan Berbasikal Malaysia tidak mengaku terima suapan

AYER KEROH 3 Jun – Presiden Persekutuan Kebangsaan Berbasikal Malaysia (PKBM) mengaku tidak bersalah di Mahkamah Sesyen di sini atas dua pertuduhan menerima suapan bernilai lebih RM48,000.

Mengikut pertuduhan pertama, beliau didakwa menggunakan jawatannya sebagai presiden persatuan itu untuk mendapatkan suapan apabila memilih Syarikat Harapan Baiduri Sdn Bhd miliknya dan anak-anak.

Pemilihan syarikat berkenaan dibuat bagi menyediakan sewaan kenderaan logisitik dengan harga keseluruhanya berjumlah RM12,750 menerusi 13 baucar pembayaran antara 2013 hingga 2018.

Bagi pertuduhan kedua, Abu Samah didakwa mendapatkan suapan dengan memilih Syarikat Keluarga Haji Wahab Hassan Sdn Bhd milikinya dan adik-beradik untuk membuat sewaan inap desa bagi atlet berbasikal dengan harga keseluruhan RM36,061.85 melalui 32 baucar pembayaran di lokasi sama dalam tempoh sama.

Berikutan itu, tertuduh didakwa melakukan kesalahan mengikut Seksyen 23(1) Akta Suruhanjaya Pencegahan Rasuah Malaysia (SPRM) dan boleh dihukum di bawah Seksyen 24 akta sama.

Jika sabit kesalahan boleh dikenakan hukuman penjara tidak lebih 20 tahun dan didenda tidak kurang lima kali ganda jumlah atau nilai suapan atau RM10,000 mengikut mana-mana yang lebih tinggi.

Pendakwaan kes yang dikendalikan oleh Timbalan Pendakwa Raya SPRM, Mahadi Abdul Jumaat mencadangkan jaminan dikenakan RM15,000 bagi kedua-dua pertuduhan dengan syarat tambahan pasport diserahkan kepada mahkamah.

Ketika prosiding, Abu Samah yang tidak diwakili peguam memohon jaminan dikurangkan kepada RM5,000 atas alasan faktor usia dan memberi kerjasama sepenuhnya ketika siasatan dijalankan.

Beliau juga memohon agar pasport tidak diserahkan kepada mahkamah atas alasan masih memegang jawatan itu dan perlu menghadiri mesyuarat di luar negara dalam masa terdekat.

Hakim kemudian membenarkan jaminan RM10,000 dengan seorang penjamin dan pasport diserahkan kepada mahkamah namun tertuduh boleh memohon mendapatkan pelepasan pasport secara rasmi mengikut keperluan.


Jualan Khas Madani capai RM4.5 juta dalam tempoh 4 hari

GADEK 19 April – Penganjuran Jualan Khas Syawal Madani yang sejak empat hari lalu telah mencapai nilai jualan sebanyak RM4.5 juta.

Menteri Pertanian dan Keterjaminan Makanan, Datuk Seri Mohamad Sabu berkata, penganjuran di 38 daripada 113 lokasi seluruh negara menunjukkan perkembangan positif kearah sasarah kutipan sebanyak RM13 juta.

Katanya jualan khas membabitkan 1,462 usahawan seluruh negara adalah inisiatif daripada Lembaga Pemasaran Pertanian Persekutuan (FAMA) dalam menyediakan ketersediaan dan akses kepada para pengguna mendapatkan barangan keperluan khususnya bagi sambutan Aidilfitri.

“Program berlangsung selama tujuh hari bermula 14 April, menawarkan pelbagai jenis produk pertanian segar dan agromakanan seperti sayur-sayuran, buah-buahan, daging, ayam, telur, produk keluaran Agromas, produk berasaskan industri makanan serta asas tani.

Beliau berkata demikian pada sidang media selepas merasmikan Program Jelajah Ramadan YB Menteri Pertanian dan Keterjaminan Makanan bersama Usahawan Negeri Melaka diadakan di Masjid Al-Najihin, Padang Sebang, di sini, semalam.

Hadir sama, Timbalan Menteri Pertahanan yang juga Ahli Parlimen Alor Gajah, Adly Zahari; Pemangku Ketua Pengarah FAMA, Abdul Rashid Bahri dan Pengarah FAMA Melaka, Hairudin Yunos.

Terdahulu dalam program itu, Mohamad turut menyampaikan kit bantuan dan duit raya kepada 160 asnaf selain 40 anak yatim serta 20 ibu tunggal.


Melaka sasar 40 peratus pelancong domestik

AYER KEROH 10 Mac. – Pemain industri pelancongan di negeri ini menyasarkan 40 peratus kedatangan pengunjung selepas kerajaan membenarkan pergerakan pelancongan bersasar domestik berkuat kuasa hari ini.

Presiden Persatuan Pelancongan Negeri Melaka (MTA), Madeline Kuah Wey Lee berkata, bagaimanapun pihaknya menyarankan supaya promosi pelancongan yang dilaksanakan turut memberi keistimewaan kepada pengunjung luar.

“Bila adanya promosi seperti ini orang luar dari kawasan Perintah Kawalan Pergerakan Pemulihan (PKPP) yang lain akan tertarik untuk datang Melaka,” katanya ketika dihubungi MHI.

Jelasnya, kos untuk menaiki bas atau kenderaan pelancongan agak tinggi berbanding menaiki kenderaan persendirian kerana ia bergantung kepada destinasi yang dituju.

“Kalau guna bas pelancongan pun kita tak boleh muat sepenuhnya hanya separuh sahaja, kekangan masih ada mungkin mereka akan ambil 25 ke 28 penumpang sahaja,” katanya lagi.

Semalam, kerajaan bersetuju membenarkan pergerakan pelancongan dari negeri PKPP ke negeri PKPP yang lain selepas Mesyuarat Teknikal Majlis Keselamatan Negeri (MKN).

Menteri Kanan (Keselamatan), Datuk Seri Ismail Sabri dilapor berkata, keputusan itu selepas mendengar cadangan Kementerian Pelancongan, Seni dan Budaya Malaysia (MOTAC) berhubung pelaksanaan gelembung pergerakan pelancongan bersasar domestik yang terkawal.

Bagaimanapun, pelancong disyaratkan mesti mengunakan perkhidmatan syarikat agensi pelancongan berdaftar dengan MOTAC termasuk pengangkutan dan pergerakan menggunakan kenderaan persendirian tidak dibenarkan.


Konflik Rusia-Ukraine: Kerajaan ambil langkah kawal harga makanan – Ronald

Beliau berkata antara langkah intervensi itu, termasuk menyediakan subsidi kepada beberapa bahan  makanan seperti ayam dan telur, bagi menghadapi sebarang faktor luar jangka akibat konflik dua negara tersebut.

“Kerajaan merupakan kerajaan yang prihatin. Kita (kerajaan) akur akan kenaikan harga kos yang di luar kawalan, menyebabkan kos pengeluaran bahan makanan di negara kita terkesan dan meningkat sedemikian rupa.

“Kerajaan mengambil pelbagai langkah dan intervensi jangka pendek dan panjang memastikan pengeluaran tidak terjejas dan mengawal kenaikan harga kepada pengguna disebabkan kenaikan kos input dari luar,” katanya kepada pemberita selepas merasmikan titian konkrit di Kampung Keniogan dekat sini hari ini.

Mengenai titian konkrit di Kampung Keniogan itu beliau berkata pembinaannya bermula 4 Mei tahun lepas dan siap 13 Mac, dilaksanakan oleh Lembaga Kemajuan Ikan Malaysia (LKIM) dengan kos hampir RM1 juta.

Ronald, juga Ahli Parlimen Beluran, berkata LKIM telah membaik pulih jeti di tiga lokasi lain di Beluran iaitu di Kampung Muanad 2, Kampung Seri Menanti dan Kampung Keramat, sementara 18 lagi jeti dan titian di sekitar kampung nelayan di Beluran sedang dalam perancangan untuk dibaik pulih, dinaik taraf atau dibina baharu, yang akan memberi kemudahan pendaratan ikan yang lebih baik.

Sempena program itu, Ronald turut meninjau rumah nelayan yang dibaik pulih di bawah Projek Khas Perumahan Nelayan (PKPN) di Kampung Keniogan, yang merupakan sebahagian daripada 200 rumah nelayan yang telah dan sedang dibaik pulih oleh LKIM di Beluran, dengan peruntukan RM3 juta.

Katanya kerajaan melalui LKIM memperuntukkan lebih RM150 juta tahun ini, bagi menyediakan bantuan dan insentif kepada masyarakat nelayan seluruh negara merangkumi Elaun Sara Hidup Nelayan (ESHN), subsidi minyak fiesel dan petrol, dana nelayan, Tabung Bencana dan Kebajikan Nelayan, Projek Tanaman Kontan, Bantuan Projek Ekonomi Kumpulan Nelayan dan Program Bakul Makanan Nelayan. – BERNAMA


STPM 2021: Keputusan lebih baik, 874 calon capai PNGK 4.0

Pengerusi Majlis Peperiksaan Negara (MPM) Prof Datuk Dr Mohd Ekhwan Toriman berkata daripada jumlah itu, 584 calon  atau 66.82 peratus adalah daripada golongan B40.

“Berdasarkan perbandingan PNGK keseluruhan antara calon bandar dan luar bandar sejak 2013, didapati ini merupakan kali pertama tiadanya perbezaan jurang pencapaian apabila kedua-duanya memperoleh PNGK 2.79 dalam STPM 2021,” katanya semasa mengumumkan Keputusan Peperiksaan STPM 2021 di sini hari ini.

Ketua Eksekutif MPM Adnan Husin berkata antara faktor yang menyumbang kepada perkara itu adalah penyusunan jadual peperiksaan selepas lengkap tempoh pembelajaran bersemuka selama 20 minggu dan pelajar mempunyai masa selepas tempoh itu bagi pembelajaran secara maya berbanding tahun sebelumnya.

“Pada tahun sebelumnya, 20 minggu ini termasuk pengajaran dan pembelajaran (PdP) secara bersemuka dan maya, maksud di sini ada ruang yang panjang untuk pelajar bandar dan luar bandar mempelajari subjek yang mereka ambil,” katanya.

Sementara itu, Mohd Ekhwan berkata bilangan calon yang mendapat 5A dan 4A dalam peperiksaan STPM 2021 turut mencatatkan peningkatan iaitu 36 calon memperoleh 5A berbanding 23 calon pada tahun sebelumnya, manakala 860 calon mendapat 4A berbanding 744 pada STPM 2020.

“Peratusan calon STPM 2021 yang lulus penuh dalam lima dan empat mata pelajaran juga meningkat sebanyak 0.73 peratus iaitu kepada 73.70 peratus berbanding 72.97 peratus pada 2020.

“Secara keseluruhan, kesemua 23 mata pelajaran yang ditawarkan dalam peperiksaan STPM 2021 telah mencatatkan peratusan lulus penuh melebihi 70 peratus iaitu gred C dan ke atas,” katanya.

Beliau turut mengumumkan senarai calon terbaik dalam peperiksaan STPM 2021 termasuk kategori Calon Berkeperluan Pendidikan Khas dan Kategori Orang Asli yang bakal menerima plak serta sijil daripada MPM sebagai menghargai usaha mereka mencapai keputusan cemerlang.

Antara medium untuk calon menyemak keputusan masing-masing adalah menerusi pautan http://stpm.mpm.edu.my/stpmK dan sistem pesanan ringkas (SMS) dengan menaip STPMNo. Kad Pengenalan Angka Giliran dan hantar ke 15888 bermula hari ini.


Arboris pakar kesan pokok ‘sakit’

AYER KEROH 16 Ogos – Kejadian pokok tumbang mungkin tidak dapat dielakkan, namun tanda-tanda kecacatan serta kecederaan pokok berkenaan boleh dikesan seorang arboris (arborist) terlatih.

Naib Presiden Persatuan Arborist Malaysia (PArM), Mohd Zailani Jamil berkata, arboris memainkan peranan penting sebagai ‘doktor pokok’ yang dapat membantu mengelakkan kegagalan struktur dan mengurangkan risiko pokok untuk ditebang jika masalah itu dikesan lebih awal.

“Pentingnya ada latihan berasaskan kemahiran yang diiktiraf di peringkat antarabangsa melalui mekanisme piawaian antarabangsa untuk kita ketahui manfaat pokok serta bahaya yang wujud disebabkan ia tidak dijaga dengan baik.

“Malaysia berkembang pesat dan peningkatan penduduk bandar dan mereka terdedah kepada risiko pokok tumbang di sekitar kawasan bandar terutamanya bila berlaku hujan lebat dan angin kencang.

“Kebanyakan pokok tumbang disebabkan akar mereput, namun ia boleh dielakkan jika penjagaan rapi dijalankan dengan mengelakkan kecederaan pada akar semasa melakukan kerja-kerja berhampiran pokok seperti pengorekan tanah,” katanya kepada Melaka Hari Ini.

Menurut beliau, kegagalan orang ramai termasuk pihak berkuasa tempatan (PBT), kontraktor penyelenggaraan pokok dan landskap mengesan kecacatan dan kesihatan pokok menyebabkan terdedahnya risiko kemalangan seperti pokok tumbang dan dahan patah.

“Pengurusan risiko pokok ameniti adalah satu tanggungjawab PBT dan agensi berkaitan dalam menyediakan persekitaran yang selamat. Ia perlu dijadikan sebahagian budaya organisasi dengan dasar yang jelas, mekanisme efektif dan komitmen pihak pengurusan tertinggi.

“Pengurusan risiko ini membabitkan pengurusan sistematik dan didokumenkan akan membantu PBT serta agensi pelaksana dalam mengemukakan hujah dan bukti dalam kes tuntutan perundangan.

Menurutnya, jika ruang penanaman pokok itu tidak sesuai, ia boleh menyebabkan pokok mengalami tekanan dan diserang penyakit, selain berisiko untuk tumbang.

“Jadi pentingnya menyediakan zon akar yang sesuai dan mencukupi, jika kawasan pokok diganggu dengan jalan raya, laluan pejalan kaki atau papan tanda yang terlibat dalam kerja sivil, ia akan mencederakan pokok tersebut.

“Gangguan pada zon akar kritikal menyumbang kepada kecederaan dan kerosakan akar yang memberi kesan kepada kehilangan kekuatan sauh dan kestabilan pokok, akhirnya kegagalan berlaku dan pokok akan tumbang.


LHDNM buka kaunter duti setem dari 8 pagi hingga 1 tengah hari

KUALA LUMPUR, 14 Mei  — Lembaga Hasil Dalam Negeri Malaysia (LHDNM) hari ini mengumumkan kaunter duti setem hanya akan beroperasi dari 8 pagi hingga 1 tengah hari berdasarkan hari bekerja di setiap negeri.

Bagi perkhidmatan lain di pejabat setem cawangan LHDNM, waktu operasi adalah dari 8 pagi hingga 3 petang, manakala di Pusat Khidmat Hasil dari 8 pagi hingga 1 tengah hari dan 1.30 tengah hari hingga 3 petang, menurut LHDNM dalam kenyataan hari ini.

Di Perlis, Pulau Pinang, Perak, Selangor, Negeri Sembilan, Melaka, Pahang, Sabah, Sarawak, Kuala Lumpur, Labuan dan Putrajaya, kaunter akan beroperasi dari Isnin hingga Jumaat.

Bagi Kaunter Pusat Bayaran LHDNM di Kuala Lumpur, Kota Kinabalu dan Kuching, waktu urusan bagi bayaran melalui kaedah tunai, kad kredit dan kad debit akan beroperasi Isnin hingga Jumaat dari 8 pagi hingga 2 petang.

“Bagi bayaran melalui lain-lain kaedah, waktu beroperasinya adalah pada Isnin hingga Jumaat dari 8 pagi hingga 3 petang,” menurut kenyataan itu.

Sebarang pertanyaan dan maklum balas berkaitan waktu operasi boleh dikemukakan kepada LHDNM melalui Hasil Care Line di talian 03-89111000/03-89111100 (luar negara), HASiL Live Chat; Borang Maklum Balas di portal rasmi LHDNM di pautan pantas, dan media sosial rasmi LDHNM iaitu di Facebook- http://www.facebook.com/LHDNM dan Twitter- http://twitter.com/LHDNMofficial.


Lans Koperal mengaku tidak bersalah tiga pertuduhan rasuah

Norazmi Afiq Mohd Solleh, 27, yang berasal dari Dungun memohon supaya dibicarakan sejurus selepas pertuduhan dibacakan terhadapnya di hadapan Hakim Dazuki Ali.

Mengikut pertuduhan pertama, dia yang bertugas di Balai Polis Dungun telah memperoleh wang tunai RM2,500 daripada seorang lelaki sebagai dorongan untuk tidak mengambil tindakan ke atas dua individu yang terlibat dengan kes rogol, di Kedai Makan Hjh Hanisah Bt Taib di Jalan Baru Pak Sabah, Kampung Sura di Dungun pada 3.15 petang 30 Mei 2021.

Bagi pertuduhan kedua, dia didakwa memperoleh RM2,000 daripada seorang lagi lelaki untuk tujuan sama di Tapak Pasar Malam Sura Gate di Dungun pada 9.40 malam 23 Mei 2021.

Pertuduhan mengikut Seksyen 17(a) Akta Suruhanjaya Pencegahan Rasuah Malaysia (SPRM) 2009 yang boleh dihukum di bawah Seksyen 24(1) akta yang sama bagi kedua-dua pertuduhan.

Norazmi Afiq juga berhadapan dakwaan meminta suapan berjumlah RM10,000 iaitu masing-masing RM5,000 daripada dua individu sebagai dorongan untuk tidak mengambil tindakan ke atas mereka yang terbabit kes rogol di dalam daerah Dungun pada 19 Mei 2021.

Bagi tuduhan itu, anggota yang masih belum berkahwin itu didakwa di bawah Seksyen 16 (a) (B) Akta SPRM 2009 dan boleh dihukum di bawah Seksyen 24(1) akta yang sama.

Jika sabit kesalahan, tertuduh boleh dipenjara selama tempoh tidak melebihi 20 tahun dan denda tidak kurang lima kali ganda jumlah atau nilai suapan atau RM10,000 mengikut mana-mana yang lebih tinggi bagi setiap pertuduhan.

Hakim Dazuki membenarkan tertuduh diikat jamin RM5,000 bagi semua pertuduhan dengan seorang penjamin dan diarahkan melaporkan diri di pejabat SPRM terdekat setiap bulan selain mengarahkan tertuduh menyerahkan passport kepada mahkamah.

Pendakwaan dikendalikan oleh Pegawai Pendakwa SPRM Nur Athikah Aziz, manakala tertuduh diwakili peguam Najmi Adila Mat Nasir. Mahkamah menetapkan 17 Mei untuk sebutan kes.


MBMB selaraskan pelaksanaan zon bebas kenderaan di Banda Hilir

AYER KEROH 17 Mei – Penyelarasan mengenai zon bebas kenderaan di kawasan Banda Hilir sedang dilaksanakan termasuk dalam proses mendapatkan kelulusan Majlis Mesyuarat Kerajaan Negeri (MMKN) dalam masa terdekat.

Datuk Bandar Majlis Bandaraya Melaka Bersejarah (MBMB), Datuk Shadan Othman berkata sebagai agensi pelaksana yang diberi tanggungjawab untuk menguruskan kawasan zon bebas kenderaan atau ‘car free zone’ di kawasan sejauh kira-kira tiga kilometer itu, pihaknya sedang melaksanakan penyelarasan demi kepentingan semua pihak.

Katanya, ia termasuk mengambil kira kepentingan peniaga di kawasan pelancongan terutama di bangunan Stadhuys, pengusaha beca dan pengunjung supaya semua pihak selesa dengan penutupan jalan berkenaan.

“Kita akan cuba selaraskan sebaik mungkin dengan mengambil kira kepentingan semua pihak dan kertas kerja akan dibawa ke MMKN untuk memperoleh keputusan.

Mengulas lanjut, beliau berkata selain mengambil kira kepentingan semua pihak, penutupan jalan itu juga diambil bagi mengekalkan warisan bangunan lama di negeri ini.

“Bangunan warisan ini jika di negara luar ini memang laluannya ditutup untuk kenderaan. Apabila kenderaan terutamanya pengangkutan berat melalui kawasan warisan ini terutama di jalan berhampiran bangunan merah, ia boleh menyebabkan keretakan bangunan merah, jadi kita mahu memulihara warisan di Melaka.

“Seperti mana kejadian pokok tumbang dahulu, ia kemungkinan daripada faktor persekitaran. Kenderaan berat yang lalu-lalang seperti bas atau lori kemungkinan menyebabkan gegaran dan mampu memberi kesan kepada bangunan lama itu,” katanya.


UPKK 2022: Tarikh subjek Ulum Syari’ah dipinda ke 5 Dis

PUTRAJAYA, 25 Nov – Tarikh Ujian Penilaian Kelas KAFA (UPKK) bagi subjek UPKK Ulum Syari’ah (Aqidah dan Ibadah) yang sepatutnya berlangsung pada Isnin ini dipinda ke 5 Dis depan.

Jabatan Kemajuan Islam Malaysia (JAKIM) dalam satu kenyataan berkata ia amat prihatin dengan keputusan yang telah ditetapkan serta menghargai komitmen semua pihak dalam melaksanakan UPKK 2022.


Bajet 2022: Tingkat akses golongan OKU terhadap media, semua TV sediakan jurubahasa isyarat

KUALA LUMPUR 29 Okt (Bernama) – Bagi meningkatkan akses golongan Orang Kurang Upaya dalam industri media, semua rangkaian televisyen termasuk swasta akan menyediakan khidmat jurubahasa isyarat dalam penyampaian berita.

Menteri Kewangan Tengku Datuk Seri Zafrul Tengku Abdul Aziz berkata inisiatif dengan bantuan Pertubuhan Berita Nasional Malaysia (Bernama) ini membolehkan golongan OKU cakna dengan berita semasa dan informasi terkini.

“Mungkin tidak ramai yang mengenali gerangan Tan Lee Bee, Khairunnisa Kho Abdullah, Wan Zuraidah Abu dan Goh Soo Leng. Merekalah sebenarnya yang berjasa sebagai jurubahasa isyarat yang sering kita lihat di sudut kaca televisyen,” katanya.

Sejak awal tahun ini, saluran berita 24 jam Bernama TV menjadi stesen penyiaran televisyen kedua di negara ini menggunakan perkhidmatan jurubahasa isyarat dalam siaran berita.

Bermula 4 Jan lepas, siaran Buletin Bernama turut dilengkapi dengan jurubahasa isyarat, dan Bernama TV yang mula dilancarkan sejak 2008 menjadi stesen penyiaran pertama di negara ini menggunakan perkhidmatan jurubahasa isyarat bagi siaran berita sukan.- BERNAMA


Tiada masalah tukar semester sekolah ke Julai

SHAH ALAM – Tiada masalah jika permulaan semester persekolahan bagi peringkat rendah dan menengah ditukarkan kepada Julai berbanding Januari ketika ini.

Bekas Naib Canselor Universiti Pendidikan Sultan Idris (UPSI), Datuk Dr Zakaria Kasa berkata, cadangan pertukaran itu hanya membabitkan anjakan masa tanpa menjejaskan tempoh pembelajaran.

Di negara ini menurutnya, pertukaran itu boleh dilakukan pada bila-bila masa berbanding negara bahagian utara dunia seperti Amerika Syarikat dan Eropah kerana mempunyai empat musim.

“Di negara terbabit, semester sekolah dan universiti adalah sama pada September kerana musim sejuk bermula manakala mereka bercuti pada musim panas.

“Di Malaysia permulaan sekolah pada Januari dan cuti pada Disember mungkin kerana mahu mengelak musim tengkujuh yang menyebabkan banyak tempat dilanda banjir.

“Tapi sekarang musim banjir sudah tidak menentu, maka jika mahu tukar semester sekolah kepada Julai, dari segi pembelajaran ia tidak ada masalah asalkan jumlah masa belajar itu menepati piawaian antarabangsa,” katanya kepada Sinar Harian.

Beliau berkata, permulaan semester bagi peringkat universiti di negara ini mengikut negara di Eropah bagi mempermudahkan penganjuran program kerjasama pendidikan antara universiti seluruh dunia.

“Jika cuti sekolah rendah dan menengah sama seperti universiti, jadi senanglah abang kakak nak bawa adik-adik pergi berjalan atau membantu menjaga di rumah,” katanya.

Sementara itu, Pensyarah Fakulti Pengajian Pendidikan, Universiti Putra Malaysia (UPM), Profesor Madya Dr Wan Marzuki Wan Jaafar berkata, cadangan menukarkan permulaan semester sekolah setiap tahun ke Julai perlu dikaji secara terperinci.

“Kita harus melihat apakah rasionalnya cadangan pertukaran ini? Jika kita mendapati pertukaran permulaan semester sekolah ini memberi manfaat yang terbaik, maka barulah boleh dilakukan.

“Bagi saya, setiap sesuatu perubahan itu perlu melalui kajian yang terperinci dengan melihat daripada pelbagai perspektif agar sesuatu keputusan yang diambil memberi manfaat terbaik kepada semua pihak,” katanya.

“Disember itu cuti panjang dan Januari permulaan semester. Jika diubah perlu ada perbincangan bersama pihak lain dan tidak hanya membabitkan pengurusan sekolah sahaja.

Beliau berkata, cuti persekolahan bermula pertengahan November hingga Disember sesuai dengan keadaan cuaca hujan lebat yang mengakibatkan banjir di Pantai Timur dan Barat sehingga menjejaskan sesi pembelajaran.

Menurutnya, kemasukan ke universiti pada Mei dan Jun pula memberi ruang masa kepada calon Sijil Pelajaran Malaysia (SPM) membuat persiapan selepas keputusan peperiksaan itu keluar pada hujung Februari atau awal Mac


Sheng Tai lahir 16 ‘influencer’ pelbagai bidang

AYER KEROH 6 Julai – Pemaju hartanah, Sheng Tai International Sdn Bhd melahirkan influencer dalam kalangan usahawan pelbagai bidang sebagai usaha membantu mereka yang terjejas dalam pandemik Covid 19.

Influencer adalah mereka yang memiliki banyak pengikut di media sosial serta boleh mempengaruhi orang lain dalam membuat keputusan, misalnya untuk membeli produk tertentu.

Pengasas dan Pengerusinya, Datuk Leong Sir Ley berkata, penggunaan platform digital digunakan untuk mengasah bakat, memimpin usahawan untuk menjadi influencer untuk menjual produk pilihan mereka sehingga mampu menembusi pasaran dunia.

Katanya, mereka yang dipilih adalah individu yang tampil sendiri kepadanya dan mereka adalah golongan marhaen yang ingin mengubah nasib namun keadaan tidak mengizinkan.

“Pada awalnya, saya hanya bantu beberapa orang, namun melihat keadaan pandemik di Malaysia yang pasang surut, saya dan pasukan Sheng Tai mengambil jalan untuk persiapkan mereka ini sehingga menjadi influencer dengan membawa nama Sheng Tai, selain mereka juga mampu untuk menjana pendapatan sendiri dengan produk pilihan mereka.

“Menerusi Angel Management di bawah Sheng Tai Group, lebih 16 influencer telah dilahirkan dan kami hanya menyediakan platform, produksi kandungan dan produksi untuk membantu peniaga terbabit memasarkan produk pilihan.

“Sebagai contoh, Hanna seorang gadis Melayu, yang ingin memasarkan Tauhu Bergedil, kami bantu dia dan kini pasaran produk tauhu bergedil sudah sampai ke negara China.

“Satu lagi influencer, seorang Chef hotel yang kehilangan kerja semasa pandemik, kami bantu dia untuk mengajar menerusi platform disediakan dan mampu menjana pendapatan,” katanya dalam sesi temubual bersama media secara maya baru-baru ini.

Dalam perkembangan lain, Sir Ley ketika ditanya berkenaan perkembangan projek mega The Sail di Melaka berkata, projek itu berjalan lancar dan menunggu untuk siap sebelum dilancarkan pada hujung tahun ini.

“Kita akan lebih tertumpu kepada pembinaan The Sail Melaka yang terdiri daripada enam fasa sekalipun tiada Covid 19 di Malaysia, tiada projek baharu yang dirancang buat masa ini,” katanya.


Wanita direman tujuh hari bantu siasatan dera anak

Ketua Polis Daerah Kota Bharu, ACP Mohd Rosdi Daud, berkata wanita berusia 36 tahun itu ditahan di rumahnya di Kok Lanas, di sini, semalam, susulan laporan polis oleh bekas suaminya pada 10 Mac lalu.

Beliau berkata, pada Mac lalu, pengadu yang juga bapa kepada kanak-kanak itu telah dihubungi teman lelaki bekas isterinya, memaklumkan bahawa anak lelaki pengadu (mangsa) telah dipukul oleh ibunya.

Difahamkan bapa mangsa telah menerima satu video daripada teman lelaki bekas isterinya yang memaparkan mangsa dipukul termasuk dilempar meja oleh ibu kandungnya.

“Sebelum ini pengadu bersama bekas isterinya dan dua anak mereka tinggal di Tampin, Negeri Sembilan, namun selepas bercerai pada 2020, suspek dan mangsa tinggal di Kota Bharu, manakala seorang anak perempuan mereka tinggal bersama pengadu.

“Mangsa telah dibawa ke Hospital Raja Perempuan Zainab II (HRPZ II) dan menerima rawatan sebagai pesakit luar dan akan diserahkan kepada pihak Jabatan Kebajikan Masyarakat (JKM) bagi tindakan lanjut,” katanya dalam kenyataan, hari ini.


PM berhari raya bersama Chong Wei

KUALA LUMPUR, 4 Mei – Perdana Menteri Datuk Seri Ismail Sabri Yaakob malam tadi berhari raya dengan Datuk Lee Chong Wei selepas dua tahun tidak meraikan Aidilfitri bersama legenda badminton negara itu.

Menerusi hantaran di laman Facebooknya hari ini, Perdana Menteri berkata setiap tahun Chong Wei akan membawa isteri Datin Wong Mew Choo serta dua anaknya, Kingston dan Terrence beraya di kediaman beliau.

Sementara itu, Chong Wei dalam hantaran di Facebooknya pula menyifatkan pertemuan itu agak istimewa selepas dua tahun negara dilanda wabak COVID-19.

“Ramai yang tidak tahu yang Chong Wei dan Datuk Seri Ismail Sabri Yaakob sudah berkenalan rapat sejak 2008 ketika beliau menyandang portfolio Menteri Belia dan Sukan.

“Sejak itu, setiap tahun kami sekeluarga akan melawat rumah beliau ketika Hari Raya. Tahun ini agak istimewa kerana sudah dua tahun tidak jumpa,” katanya.

Menurutnya beliau turut berkongsi pandangan dan pengetahuan mengenai perkembangan badminton negara dengan isteri Perdana Menteri Datin Seri Muhaini Zainal Abidin yang juga merupakan Penaung Persatuan Badminton Malaysia.


Merlimau lokasi pelancongan gerbang selatan Melaka

MERLIMAU 29 Januari – Pelbagai tarikan yang terdapat dalam kawasan Merlimau mampu menjadi pusat pelancongan gerbang selatan sempena Tahun Melawat Melaka 2024.

Ketua Menteri, Datuk Seri Utama Sulaiman Md Ali berkata, mengambil contoh pengindahan dilaksanakan di Dataran Orang Kampung, lokasi itu mampu menjadi titik tolak kepada usaha mengindahkan Melaka.

“Saya mohon agar lebih banyak projek pengindahan sebegini dapat dilaksanakan dalam usaha kita mempersediakan negeri ini untuk Tahun Melawat Melaka 2024 agar dapat terus menggamit pelancong untuk datang dan kembali ke negeri yang bertuah ini sekali gus terus menyumbang kepada Keluaran Dalam Negara Kasar (KDNK) Negeri.

“Hari ini, saya lihat Merlimau atau nama Jasin itu sendiri telah menjadi bualan dan viral di laman sosial media seperti Tiktok.

“Alhamdulillah, kawasan Merlimau semakin pesat membangun dengan pelbagai kemudahan awam dan infrastruktur moden disediakan oleh kerajaan dan semua ini adalah tidak lain semata-mata untuk masyarakat setempat dan pelancong yang datang berkunjung ke sini,” katanya.

Beliau berkata demikian pada ucapannya sempena Majis Perasmian Merlimau Bercahaya dan Merlimau Berpeluh 5.0 diadakan di Dataran Orang Kampung, di sini, malam tadi.

“Pelancaran Merlimau Bercahaya ini juga bertepatan dengan persediaan Tahun Melawat Melaka 2024, yang mana Kerajaan mensasarkan 8.4 juta pelancong akan melawat Melaka pada tahun 2023, maka pada tahun 2024 sasarannya akan lebih daripada apa yang disasarkan pada tahun ini,” katanya.

Dalam pada itu, Sulaiman berkata, seluruh masyarakat di Dun itu perlu bersedia dalam usaha kerajaan merangka strategi bagi memastikan Merlimau dijadikan lokasi kedatangan pelancong pada masa akan datang.

“Sebagai contoh, pengusaha kedai makan perlu tingkatkan kualiti makanan, masak sedap-sedap supaya bila mereka rasa sekali, pasti nak datang lagi,” katanya.


Bersatu sedia pertahan kerusi disandang

ALOR GAJAH 4 April.- Parti Pribumi Bersatu Malaysia (Bersatu) sedia mempertahankan kesemua kerusi Parlimen dan Dewan Undangan Negeri (DUN) yang disandang parti itu, jika UMNO kekal mahu meletakkan calon mereka pada Pilihan Raya Umum Ke-15 (PRU15).

Ahli Majlis Pimpinan Tertinggi (MPT) Bersatu Datuk Seri Mohd Redzuan Md Yusof berkata, parti itu tidak mempunyai pilihan lain selain melawan UMNO di kerusi terbabit.

“Kita akur dengan kedudukan apa yang dilaungkan oleh UMNO. Kita mengulangi kesediaan untuk melawan setiap kerusi seperti mana mereka (UMNO) telah nyatakan untuk meletakkan calon-calon di semua kerusi Parlimen.

“Yang penting ketika ini Biro Politik Bersatu sedang merangka gerak kerja ke arah itu untuk kita lebih bersedia menghadapi PRU15 dan apa yang diputuskan akan diangkat kepada MPT, untuk diberi pengesahan,” katanya kepada pemberita selepas program Jelajah Pak Wan Prihatin di Kampung Pantai Belimbing, Durian Tunggal di sini, hari ini.

Beliau yang juga Menteri di Jabatan Perdana Menteri (Tugas-Tugas Khas) berkata, isu berkenaan merupakan antara perkara dibincangkan dalam mesyuarat MPT semalam, dan ia dibuat selepas meneliti kenyataan dikeluarkan dalam Perhimpunan Agung UMNO 2020 yang berakhir minggu lepas.

Mengulas sama ada hubungan UMNO dan Bersatu dapat dijernihkan sebelum PRU15, Mohd Redzuan berkata ia bergantung kepada sama ada UMNO boleh memilih kepimpinan baharu yang mengembalikan perjuangan asal parti berkenaan.

Setiausaha Agung Bersatu Datuk Seri Hamzah Zainudin dalam kenyataan hari ini berkata MPT Bersatu mengulangi komitmennya untuk memperkukuh kerjasama antara parti-parti anggota Perikatan Nasional yang terdiri daripada PAS, Parti Solidariti Tanah Airku (STAR), Parti Progresif Sabah (SAPP) dan Parti Gerakan Rakyat Malaysia (Gerakan).


Ketengah bakat kanak-kanak dalam bidang seni

AYER KEROH 21 Disember – Kem Kesenian Kanak-Kanak Kebangsaan 2022 (Kem 4K) mengetengahkan bakat anak-anak muda dalam pementasan muzik di hadapan khalayak ramai dengan lebih profesional.

Pengarah Jabatan Kebudayaan dan Kesenian Negara (JKKN) Melaka, Ezlina Elias berkata, menerusi kem tersebut, semua peserta terlibat akan mempersembahkan sesuatu yang berbeza berdasarkan apa yang dipelajari.

“Dengan adanya kem sebegini kita mahu mereka ini berkongsi ilmu yang baharu kepada orang ramai dengan kelebihan yang mereka ada semasa menyertai kem.

“Mereka ini kebanyakkannya semua sudah terlatih, cumanya kita mahu tajamkan lagi bakat dan kemahiran mereka seperti penari profesional, jadi mereka boleh kongsi ilmu baharu dengan orang ramai.

“Ini adalah platform yang sebenar untuk mengasah, melatih dan memberi bimbingan kepada anak-anak muda dalam pelbagai cabang seni budaya seperti seni tari dan teater muzik,” katanya kepada Melaka Hari Ini.

“Pembangunan seni budaya dalam kalangan generasi muda bukan sekadar hiburan sebaliknya membantu pembangunan modal indan seseorang termasuk sahsiah diri dan jati diri rakyat Malaysia.

“Peserta yang dipilih membuat persembahan hadapan orang ramai ini menjadikan mereka lebih berani sekali gus dapat membantu pihak JKKN membuat produksi secara kecil-kecilan,” katanya.

Kem kesenian yang diadakan bermula 19 sehingga 24 Disember bersama Konsert Apresiasi Kanak-kanak Cemerlang 2022 pada 23 Disember menghimpunkan seramai 230 kanak-kanak cemerlang dalam bidang seni dan budaya dari pelbagai negeri.

Antara artis jemputan yang hadir adalah juara Anugerah Juara Lagu ke-34 Naim Daniel, Husna Bunga (juara Bintang Asli Remaja Kebangsaan 2022) serta Tuah Adzmi (artis Big Stage).

Sementara itu Fasilitator Muzik Gamelan, Abdul Khalil Hassan berkata kem tersebut perlu dimasukkan dalam kalendar sebagai salah satu acara yang ada di Malaysia.

“Saya berada dalam seni muzik ini lebih 40 tahun, jadi harapan saya supaya acara sebegini dapat menjadi salah satu acara yang diadakan pada setiap tahun di negara kita.

“Acara begini khususnya muzik gamelan perlu diterapkan dalam kalangan anak-anak muda, kita tak mahu aktiviti begini berhenti separuh jalan sahaja sebab itu ia perlu diadakan pada setiap tahun.

“Biarpun seni ini agak susah tetapi jika anak-anak muda ini kerap diberikan latihan tidak mustahil mereka boleh menjadi lebih bagus,” katanya.


Lonjakan harga minyak beri ruang kerajaan tambah subsidi bahan api – Mustapa

KOTA BHARU, 6 Mac – Harga minyak mentah dunia yang melonjak akibat konflik Rusia-Ukraine memberi kelebihan kepada kerajaan untuk terus menyediakan subsidi bahan api, kata Menteri di Jabatan Perdana Menteri (Ekonomi) Datuk Seri Mustapa Mohamed.

Beliau bagaimanapun mengakui kenaikan harga minyak mentah dunia ketika ini akan turut memberi tempias kepada harga barangan lain khususnya yang diimport seperti gandum dan jagung.

“(Kenaikan harga minyak) akan meningkatkan hasil tetapi sebahagian hasil itu perlu disalurkan ke tempat lain, perkiraan belum dibuat… ketika ini cuma bergantung kepada andaian.

“Sebahagian peningkatan itu pula akan digunakan untuk membayar tambahan subsidi petrol dan diesel,” katanya pada sidang media selepas menyempurnakan Majlis Pelancaran Program Transformasi Digital Pasar Besar Siti Khadijah hari ini.

Mustapa juga berkata proses pemulihan ekonomi yang terkesan akibat pandemik COVID-19 dijangka berlaku lebih cepat berikutan pembukaan semula sempadan negara tidak lama lagi.

Beliau berkata perkara itu pastinya amat dinanti-nantikan oleh semua pihak terutama sektor pelancongan yang amat terkesan sejak COVID-19 menyerang negara sehingga terpaksa melaksanakan Perintah Kawalan Pergerakan pada pertengahan Mac 2020.

“Selagi sempadan antarabangsa tidak dibuka, agak sukar untuk ekonomi negara pulih sepenuhnya… jadi antara prasyarat pemulihan ekonomi ialah pembukaan semula sempadan negara,” katanya.

Semalam, Perdana Menteri Datuk Seri Ismail Sabri Yaakob mengesahkan bahawa sempadan negara akan dibuka semula tidak lama lagi dan langkah itu membolehkan ahli Keluarga Malaysia yang sudah lama tidak bersua muka pulang terutama ketika Aidilfitri pada Mei nanti. – BERNAMA


Amaran cuaca bahaya, buruk di beberapa negeri

KUALA LUMPUR, 3 Jan – Jabatan Meteorologi Malaysia (MetMalaysia) hari ini mengeluarkan amaran cuaca bahaya dengan hujan sangat lebat yang dijangka berlaku di Terengganu, Pahang dan Johor sehingga esok.

MetMalaysia dalam kenyataan pada 8.35 malam memaklumkan kawasan yang dijangka terbabit di Terengganu melibatkan daerah Kemaman manakala Pahang di Raub, Jerantut, Bentong, Temerloh, Maran, Kuantan, Pekan dan Rompin selain daerah Mersing di Johor.

Amaran cuaca buruk dengan hujan lebat berterusan pula dijangka melibatkan daerah Dungun di Terengganu, Pahang (Cameron Highlands, Lipis dan Bera) manakala daerah Segamat dan Kluang di Johor sehingga Selasa ini.

Sementara itu, amaran cuaca waspada dengan hujan lebat sehingga Selasa turut dikeluarkan bagi Kelantan serta Terengganu melibatkan daerah Besut, Setiu, Kuala Nerus, Hulu Terengganu, Kuala Terengganu dan Marang.

Keadaan cuaca sama juga diramalkan sehingga esok melibatkan daerah Kinta, Bagan Datuk, Hilir Perak, Batang Padang dan Muallim di Perak; daerah Sabak Bernam, Kuala Selangor dan Hulu Selangor di Selangor; daerah Tangkak, Muar, Batu Pahat, Pontian, Kulai, Kota Tinggi dan Johor Bahru di Johor selain Sabah melibatkan Pantai Barat (Kota Belud), Sandakan (Telupid dan Beluran) serta Kudat.- BERNAMA


Melaka garis lima keutamaan pacu pembangunan, ekonomi rakyat

Ketua Menteri Datuk Seri Utama Sulaiman Md Ali berkata, lima perkara itu ialah Pembangunan Melaka Waterfront Economic Zone (MWEZ), Memperkasa Sektor Pelancongan serta Penjajaran Rangka Tindakan Ekonomi Digital Malaysia.

“Bagi pihak kerajaan negeri, saya merakamkan ucapan terima kasih kepada Menteri Di Jabatan Perdana Menteri (Ekonomi) Datuk Seri Mustapa Mohamed yang hadir pada Sesi Roadshow Pasca Rancangan Malaysia Ke-12 (RMKe-12), hari ini.

“Kehadiran ramai delegasi dari Unit Perancang Ekonomi (EPU) Jabatan Perdana Menteri (JPM) pada sesi ini diharapkan dapat berkongsi dan membuat hebahan mengenai kandungan RMKe-12.

“Pada masa sama ia juga dapat membincangkan secara menyeluruh mengenai cadangan projek-projek keutamaan yang bakal diangkat pada fasa RP3, RMKe-12 kelak,” katanya.

Beliau berkata demikian dalam sidang media selepas Sesi Roadshow Pasca Rancangan Malaysia Ke-12 (RMKe-12) Unit Perancang Ekonomi, Jabatan Perdana Menteri Bersama Kerajaan Melaka, di sebuah hotel, di sini, hari ini.

Jelas Sulaiman, sesi ‘roadshow’ itu merupakan kesinambungan daripada Konvensyen Hala Tuju Perancangan Pembangunan Negeri Melaka yang bakal diangkat sebagai pelan strategi untuk model pembangunan Melaka.

Dalam pada itu, beliau mewakili kerajaan negeri juga mengucapkan terima kasih kepada Kerajaan Persekutuan di atas kelulusan bagi pelaksanaan projek-projek di bawah Rolling Plan (RP) 1 dan 2 bagi tahun 2021.

Sulaiman berkata, bagi RP1 tahun 2021 kerajaan negeri menerima peruntukan sebanyak RM351 juta, manakala pada tahun ini sebanyak RM574 juta telah diluluskan pada RP2.


KTMB tawar 4.4 juta tiket bagi tempoh Julai hingga Disember

KUALA LUMPUR, 12 Mei – Keretapi Tanah Melayu Bhd (KTMB) menawarkan 4.4 juta jualan tiket bagi perkhidmatan tren elektrik (ETS) dan KTM Intercity bagi perjalanan 1 Julai hingga 31 Disember ini.

Dalam satu kenyataan, KTMB memaklumkan jualan itu bagi membolehkan orang ramai membuat perancangan awal terutamanya untuk menyambut Hari Raya Aidiladha, Deepavali, Hari Natal dan yang merancang pulang ke kampung semasa cuti sekolah atau bercuti dalam negara.

“Sebanyak 1.8 juta tiket ditawarkan untuk perkhidmatan ETS manakala perkhidmatan KTMB Intercity pula menawarkan sebanyak 2.6 juta tiket yang akan mula dibuka pada 15 Mei (Isnin) pukul 10 pagi.

“Selain itu, KTMB turut menawarkan dua perkhidmatan ETS tambahan bagi laluan KL Sentral ke Padang Besar dan sebaliknya untuk perjalanan bermula 26 Mei hingga 5 Jun 2023 sempena cuti sekolah penggal pertama dan cuti umum,” menurut kenyataan itu hari ini.

KTMB memberitahu sebanyak 6,930 tiket ditawarkan sepanjang tempoh berkenaan dan jualan tiket tren tambahan ini juga akan dibuka mulai 15 Mei ini.

KTMB juga akan memperkenalkan tambang promosi maksimum RM10 bagi laluan antara stesen Sungai Petani ke stesen Padang Besar dengan menggunakan kod promosi ETSBERBALOI bagi tren ETS Platinum (KL Sentral-Padang Besar) iaitu EP9272, EP9274, EP9276 dan ETSBERBALOIGOLD untuk tren ETS Gold (Gemas-Padang Besar) iaitu EG9420.

“Bagi laluan Gemas-KL Sentral-Gemas pula sebanyak 50 peratus diskaun perjalanan ditawarkan dengan menggunakan kod promosi JIMATGEMAS yang melibatkan tren ETS EG9321, EG9322, EG9420 dan EG9425.

“Tempoh promosi ini bermula 15 Mei hingga 31 Dis 2023. Tambang promosi ini hanya boleh dibeli dalam masa 24 jam sebelum tren berlepas melalui aplikasi KTMB Mobile (KITS), kaunter tiket, kios atau melalui laman sesawang KTMB,” menurut kenyataan itu.


MU bebas Covid-19

Pada 16 Jun lalu, selepas tiga bulan tanpa sebarang aksi kompetitif Liga Malaysia, MU telah menjalani ujian calitan Covid-19 di Stadium Hang Jebat yang diketuai doktor pasukan, Dr Adeeban Ayakandoo.


Courier service a lifeline in time of enforced isolation

KUALA LUMPUR May 28 – It cannot be denied that the courier service has become a vital connector for Malaysians in a time of enforced isolation due to COVID-19 and the Conditional Movement Control Order (CMCO).

It has become a lifeline especially to those celebrating Aidilfitri who are living apart from family and cannot balik kampung (return home) because of the government’s interstate travel ban, and instead await a special Hari Raya delivery.

A higher parcel volume would have therefore been expected yet people still kept patronising courier services and ended up feeling dissatisfied when expectations were not met and parcels were delivered late.

In view of the situation, GD Express Sdn Bhd (GDEX) chief executive officer, Caren Chong Hui Chuen, posted a ‘reminder’ on the company’s website on May 8 to tell clients that there would be a peak period delivery delay starting May 18.

She said that the courier’s parcel pick-up service would operate as normal, but that delivery to locations throughout Malaysia would take a longer time.

With the holiday period now over, we can see delivery vehicles zipping around to ensure that parcels reach their destination promptly and clients’ expectations are met again.

City-Link Express put out a similar notice on May 20 to alert clients of the very high parcel volume because of the CMCO and long stretch of public holidays.

Their message to customers read: “However, we are still committed to providing service to the best of our ability. Thank you for your patience and continuous support. We will do our very best to have your shipments delivered as soon as we can.”

Pos Malaysia Bhd, too, told people to post their parcels preferably before May 18 so that they will reach their intended recipient before Hari Raya.

A City-Link Express employee who only wanted to be known as Danny told Bernama, however, that almost 80 per cent of the parcels sent through the company’s Jenjarom branch reached their destination at the peak of Aidilfitri.

“We expect the rest to be sent out by this week. Clients should understand that their items have not gone missing or astray, but because there are damaged items, they need to be returned to the seller for a replacement.

“The damage is because the shipper has defiantly sent a prohibited item, like glass, so clients shouldn’t get mad that the courier service is slow, inefficient and so on. There are actually a lot of challenges to deal with to ensure a damage-free delivery,” Danny said.

Line Clear Express & Logistics Sdn Bhd client, Suziela Che Mat, said she sent a box containing food and kuih Raya to her husband who was unable to be together with her because of the travel ban.

“I sent it on May 8 from Ampang (Selangor) and it reached him in Butterworth (Penang) on May 12. That’s fast and I’m happy it reached before Aidilfitri. At least it can help reduce his feelings of homesickness,” she said.

But many have not been as lucky as Suziela, and based on the comments on social media, dissatisfaction with the courier service is evident.

Many, too, left the parcel tracking number for the courier company social media manager to update them with a parcel delivery status, which was duly performed.

The Federation of Malaysian Consumer Associations (FOMCA) president, Datuk Dr Marimuthu Nadason, said the public should pick a company they can trust and practise patience at peak periods like the festive season.

“We’ve received complaints almost every day and we’ve found that people are using less popular courier services because they are cheaper and so on.

“Just go for a reliable courier service. We’ve received almost 100 to 200 complaints per month, but what about those that go unreported,” he said.

While recourse is available through the Tribunal for Consumer Claims Malaysia (TTPM), Dr Marimuthu recommends people use a courier company that has a proper parcel tracking system and “avoid patronising the less popular and cheaper services”.


Bapa Rina meninggal dunia

KUALA LUMPUR 6 April. – Bapa kepada Menteri Pembangunan Wanita, Keluarga dan Masyarakat Datuk Seri Rina Harun, Mohd Haron Mohamad Khairi meninggal dunia awal pagi tadi di Hospital Sungai Buloh.

“Jenazah akan disolatkan selepas solat zuhur di Masjid Kampung Salak Tinggi, Selangor sebelum dikebumikan di Tanah Perkuburan Islam Kampung Salak Tinggi,” katanya ketika dihubungi.


Banjir Kelantan, Terengganu semakin buruk

KUALA TERENGGANU 26 Feb – Hari kedua banjir di Terengganu menyaksikan peningkatan mendadak jumlah penduduk terjejas kepada 2,525 orang daripada 712 keluarga pagi ini berbanding 1,237 orang daripada 339 keluarga malam tadi.

Peningkatan itu susulan penambahan 29 lagi pusat pemindahan sementara (PPS) menjadikan jumlah keseluruhan PPS yang beroperasi ketika ini ialah sebanyak 51 buah di lima daerah.

Sekretariat Jawatankuasa Pengurusan Bencana Negeri dalam satu kenyataan memaklumkan Dungun menjadi daerah terbaharu dilanda banjir di Terengganu dengan 69 individu daripada 24 keluarga ditempatkan di empat PPS ketika ini.

“Daerah Kemaman merekodkan jumlah tertinggi iaitu 1,203 orang daripada 328 keluarga di 18 PPS diikuti Hulu Terengganu (650 orang, 196 keluarga di 11 PPS), Setiu (198 orang, 71 keluarga di tujuh PPS) dan Besut (405 orang, 93 keluarga di 11 PPS).

Jumlah mangsa banjir di KELANTAN juga terus menunjukkan peningkatan setakat 8 pagi ini, iaitu 853 orang daripada 237 keluarga berbanding 400 orang daripada 113 keluarga, malam tadi.

Aplikasi Info Bencana Jabatan Kebajikan Masyarakat (JKM) memaklumkan sebanyak 21 PPS dibuka melibatkan masing-masing lapan di Tanah Merah dan Jeli manakala empat di Kuala Krai dan satu di Pasir Mas.

Sementara itu, portal rasmi info banjir Jabatan Pengairan dan Saliran (JPS) melalui https://publicinfobanjir.water.gov.my, melaporkan beberapa sungai utama di Kelantan berada pada paras bahaya.

Sungai berkenaan ialah Sungai Lanas di Air Lanas, Jeli merekodkan bacaan 29.75 meter (m), Sungai Golok di Kampung Jenob, Tanah Merah (26.79 m), Sungai Kelantan di Temangan, Machang (21.50 m), Sungai Lebir di Kampung Tualang, Kuala Krai (42.50 m) dan Sungai Kelantan di Rantau Panjang, Pasir Mas (10.32 m).


Sesi Dewan Rakyat ditangguh seketika susulan kenyataan Istana Negara

KUALA LUMPUR 29 Julai – Persidangan hari keempat Mesyuarat Khas Dewan Rakyat hari ini ditangguh seketika kira-kira 12.30 tengah hari ini susulan kenyataan Istana Negara berhubung Proklamasi Darurat.

Timbalan Yang Dipertua Dewan Rakyat Datuk Mohd Rashid Hasnon yang mempengerusikan mesyuarat ketika itu membuat peraturan mengikut Peraturan-peraturan Mesyuarat Dewan Rakyat 12(2) bagi menangguhkan mesyuarat selama 15 minit sebelum kembali ke dalam dewan dan menempohkan sesi mesyuarat sehingga 1 tengah hari.

Terdahulu, sesi dewan kecoh apabila Datuk Seri Anwar Ibrahim (PH-Port Dickson) bangun menarik perhatian Ahli Dewan Rakyat mengenai titah Yang di-Pertuan Agong Al-Sultan Abdullah Ri’ayatuddin Al-Mustafa Billah Shah yang dimuat naik di Facebook rasmi Istana Negara.

Dalam kenyatan Istana Negara itu, Seri Paduka menzahirkan rasa amat dukacita dengan kenyataan di Parlimen Isnin lepas bahawa kerajaan telah membatalkan semua Ordinan Darurat walhal ia belum lagi diperkenan Baginda.

Seri Paduka menegaskan bahawa permohonan pembatalan semua Ordinan Darurat berkuat kuasa pada Isnin telah dilakukan secara tergesa-gesa tanpa pembentangan di Parlimen.

Al Sultan Abdullah turut menegaskan kenyataan yang bercanggah serta mengelirukan di Parlimen bukan sahaja gagal menghormati prinsip kedaulatan undang-undang yang terkandung dalam Rukun Negara malah membelakangi fungsi dan kuasa Seri Paduka selaku Ketua Utama Negara seperti termaktub dalam Perlembagaan Persekutuan.

Mengulas lanjut, Anwar berkata, kenyataan dari Istana Negara itu dengan jelas menyebut bahawa kerajaan pimpinan Perdana Menteri Tan Sri Muhyiddin Yassin melanggar prinsip Perlembagaan dan tidak menghormati institusi diraja.

Turut bangkit Gobind Singh Deo (PH-Puchong) yang mempersoalkan kenapa isu itu sebelum ini tidak dibenarkan untuk dijawab Menteri di Jabatan Perdana Menteri (Parlimen dan Undang-undang) Datuk Seri Takiyuddin Hassan yang membuat pengumuman mengenainya sedangkan ia satu isu yang sangat serius.

Dewan yang terus ‘panas’ dengan asakan daripada Ahli Parlimen yang mahu respons kepada kenyataan Istana Negara itu kemudian dicadang Tan Sri Noh Omar (BN-Tanjong Karang) kepada Mohd Rashid untuk ditangguhkan dahulu.

“Ini soal serius, selalunya perkara kontroversi seperti ini, biar dewan tangguh dahulu, itu keputusan terbaik,” cadangnya yang turut disokong beberapa Ahli Parlimen.


Penurunan ketara jenayah jalanan kemungkinan disebabkan PKP – Tengku Maimun

PUTRAJAYA, 14 Jan – Kes jenayah jalanan tahun lepas mencatatkan penurunan ketara sebanyak 57.5 peratus berikutan pelaksanaan pelbagai Perintah Kawalan Pergerakan (PKP), kata Ketua Hakim Negara Tun Tengku Maimun Tuan Mat.

Bercakap mengenai analisis trend kes, Tengku Maimun berkata kes jenayah jalanan terus menurun antara 2017 hingga 2021 tetapi tahun lepas kes yang direkodkan adalah yang terendah.

“Mungkin pelaksanaan pelbagai Perintah Kawalan Pergerakan dan sekatan pergerakan penuh menyebabkan tiada siapa di luar untuk melakukan jenayah yang mungkin menjelaskan sebab penurunan kes,” kata beliau dalam ucapan Tahun Perundangan 2022:Akses kepada Keadilan dan Normal Baharu di sini hari ini.

“Bagaimanapun,adalah difahamkan dalam sistem ‘adversarial’ seperti kita, mahkamah adalah sebagaimana dibentuk perlembagaan tidak dapat mengambil langkah aktif untuk membanteras pemerdagangan manusia.

Tengku Maimun berkata antara 2018 hingga 2021, bilangan kes pemerdagangan manusia kelihatan tidak banyak berbeza dari tahun ke tahun, sambil menambah kelihatan terdapat trend penurunan dalam pendaftaran kes.

Beliau berkata pandemik COVID-19 telah banyak mengurangkan pergerakan keluar masuk di negara ini dan adalah berkemungkinan penurunan bilangan kes daripada 402 kes dalam 2020 kepada 333 dalam 2021 berikutan pandemik itu.

Tengku Maimun berkata Malaysia merekodkan penurunan kes komersial seperti kemuflisan dan insolvensi yang ketara sebanyak 53.6 peratus daripada 119,258 kepada 55,305 antara 2017 hingga 2021.

Beliau berkata kes komersial adalah penting sebagai satu petunjuk kepada ekonomi negara kerana pertikaian merupakan antara cara menilai perniagaan dan perdagangan yang aktif.

Menyentuh mengenai kesalahan seksual terhadap kanak-kanak, Tengku Maimun berkata bilangan kes yang didaftarkan meningkat sebanyak 42 peratus antara 2020 dan 2021.

Beliau berkata kesalahan seksual terhadap kanak-kanak adalah masalah serius dan badan kehakiman sudah berdialog dengan badan eksekutif untuk mewujudkan lebih banyak mahkamah jenayah seksual untuk mendengar kes-kes sebegini.

“Ini akan meningkatkan bilangan jawatan diperuntukkan kepada badan kehakiman untuk ditempatkan di mahkamah ini. Kami berharap langkah ini akan dapat mengurangkan perangkaan itu,” katanya.

Sementara itu, Tengku Maimun berkata bilangan kes rasuah yang didaftarkan antara 2017 hingga 2021 tidak konsisten dengan ada tahun-tahun yang mencatat lebih banyak kes dari tahun-tahun lain.

“Bagaimanapun, bilangan kes yang didaftarkan dalam 2020 dan 2021 menunjukkan sedikit kenaikan. Memandangkan rasuah merupakan musibah kepada masyarakat, adalah penting perkara ini dipantau dengan rapi kerana ia merupakan satu penilaian kepada kesihatan dan imej negara, di dalam negara dan antarabangsa,” katanya.- BERNAMA


TNB ikat kontrak bekalan arang batu bernilai RM13.1 bilion dari Indonesia

AYER KEROH 31 Mei – Isu kekurangan bekalan arang batu selesai selepas Malaysia memeterai kontrak perjanjian jangka panjang bernilai RM13.1 bilion dengan Indonesia bagi pembekalan arang batu dalam tempoh tiga tahun.

Menteri Tenaga dan Sumber Asli, Datuk Seri Takiyuddin Hassan berkata, negara berdepan masalah untuk mendapatkan 65 peratus bekalan bahan bakar dari negara import utama arang batu iaitu Indonesia Januari tahun ini berikutan dasar ditetapkan republik itu yang menguatkuasakan dasar melarang komoditi itu selepas stok arang batu jatuh ke paras rendah.

Bagaimanapun katanya, pihaknya bersama pengurusan tertinggi Tenaga Nasional Berhad (TNB) bertemu pengeksport negara itu minggu lalu dan hasil perbincangan itu negara berjaya menandatangani perjanjian jangka panjang bernilai RM13.1 bilion , meningkat berbanding kontrak bernilai RM10 bilion pada tahun lalu.

“Baru-baru ini di awal tahun, kita ada sedikit masalah berkaitan import bahan api tetapi saya dan pengurusan tertinggi TNB telah pergi ke Indonesia berjumpa dengan pengeksport bahan batu bara (arang batu) dan menandatangani perjanjian jangka panjang.

“Pembekalan arang batu dari Indonesia sahaja 65 peratus namun negara lain juga menjadi pengeksport komoditi itu iaitu Rusia dan Afrika Selatan namun Indonesia adalah negara pembekal utama.

“Dari segi harga, nilai lebih tinggi kerana harga bahan itu meningkat selain kita ikut harga pasaran dan ‘volume’ bekalan komoditi itu mengikut keperluan, kebiasaannya (perjanjian dimeterai) dalam tempoh tiga tahun,” katanya ketika ditemui pemberita selepas Majlis Perasmian Menara TNB di MITC Ayer Keroh, di sini hari ini.

Sebelum ini, media melaporkan kerajaan Indonesia menerusi Kementerian Energi dan Sumber Daya Mineral memutuskan untuk menghentikan sementara eksport arang batu bagi memenuhi permintaan domestiknya dalam tempoh sebulan Januari lalu.

Bagaimanapun, republik itu secara beransur-ansur membenarkan eksport bahan api itu disambung semula secara beransur-ansur selepas bekalan domestik telah dipenuhi dalam persekitaran bantahan daripada Jepun dan Korea Selatan menjelang musim sejuk.

“Itu menjamin pembekalan arang batu kepada TNB, menjalin hubungan baik dan dalam rangka agensi itu sendiri, mereka turut meneroka sumber lain termasuk pengunaan Tenaga Boleh Baharu (TBB), solar dan kemudian hidrogen.

“Jadi itu antara pelan tindakan diambil TNB bagi memastikan pembekal elektrik stabil, berdaya harap dan mampu bayar supaya tidak membebankan rakyat,” katanya.


Pembayar cukai kod MSIC layak dapat penangguhan bayaran – LHDN

PUTRAJAYA 10 Jun – Perniagaan pengangkutan penumpang melalui udara mengikut laluan dan jadual biasa, hotel dan operator aktiviti pelancongan antara perniagaan di bawah kod Piawaian Klasifikasi Industri Malaysia (MSIC) yang layak mendapat penangguhan pembayaran Anggaran Cukai Kena Dibayar (CP204) dan Skim Ansuran (CP500).

Menurut kenyataan Lembaga Hasil Dalam Negeri (LHDN) hari ini, satu pemberitahuan melalui e-mel rasmi menggunakan domain e-mel @hasil.gov.my akan dikeluarkan kepada pembayar cukai yang layak berdasarkan maklumat Borang Nyata Cukai Pendapatan (BNCP) terkini yang diterima LHDN.

Menurut LHDN, pembayar cukai yang menjalankan aktiviti perniagaan berdasarkan kepada kod MSIC namun tidak menerima pemberitahuan boleh membuat rayuan melalui e-mel [email protected] atau [email protected].

Penangguhan bayaran ansuran anggaran cukai secara automatik bagi tempoh 1 April hingga 31 Disember 2021 merupakan inisiatif kerajaan di bawah Program Strategik Memperkasa Rakyat Dan Ekonomi (PEMERKASA) bagi merangsang semula sektor pelancongan dan peruncitan kepada pembayar cukai yang layak.

LHDN telah menyediakan soalan lazim berkaitan Penangguhan Bayaran Anggaran Cukai Kena Dibayar (CP204) dan Skim Ansuran (CP500) yang boleh dicapai melalui pautan versi bahasa Melayu http://phl.hasil.gov.my/pdf/pdfam/SOALAN_LAZIM_PEMERKASA_1.pdf dan versi bahasa Inggeris http://phl.hasil.gov.my/pdf/pdfam/SOALAN_LAZIM_PEMERKASA_2.pdf.

Sebarang pertanyaan atau maklum balas berhubung perkara berkenaan boleh diajukan kepada LHDN melalui Hasil Recovery Call Centre di talian 03-8751 1000.


Ismail Sabri dapat injuksi ad-interim terhadap Agenda Daily

KUALA LUMPUR, 4 Mac – Mahkamah Tinggi di sini hari ini membenarkan permohonan Perdana Menteri Datuk Seri Ismail Sabri Yaakob untuk memperoleh injunksi ad-interim terhadap pemilik Agenda Daily Media Enterprise berhubung saman fitnahnya berkaitan artikel yang diterbitkan Januari lepas.

Peguam Joshua Tan, yang mewakili Ismail Sabri, berkata Pesuruhjaya Kehakiman Evrol Mariette Peters membenarkan injunksi itu berkuat kuasa sehingga 27 April kerana injunksi ex-parte (sebelah pihak) sebelum ini akan luput pada 11 Mac.

“Mahkamah telah membenarkan injunksi ad-interim terhadap Muhamad Izwan Mohd Zubit (pemilik) untuk mengekalkan status quo sementara menunggu pelupusan permohonan injunksi inter-parte (dua pihak) pada 27 April,” kata peguam itu kepada media selepas prosiding secara maya hari ini.

Pada 18 Feb, Ismail Sabri memperoleh perintah injunksi sementara daripada Mahkamah Tinggi supaya defendan memadamkan artikel yang diterbitkan dan daripada membuat sebarang kenyataan berkaitan beliau.

Dalam pernyataan tuntutannya, Ismail Sabri yang menfailkan saman itu atas kapasiti peribadinya, mendakwa pada 30 Jan lepas, Agenda Daily Media telah menerbitkan artikel di dalam laman webnya yang mengandungi pelbagai kenyataan berniat jahat, fitnah dan tidak benar berkenaan plaintif.

Beliau mendakwa artikel itu antaranya membawa maksud bahawa beliau terdesak untuk terus menjadi perdana menteri dengan apa cara sekalipun dan sanggup merayu kepada parti politik tertentu supaya tidak menarik sokongan terhadapnya selain mendakwa tempohnya sebagai perdana menteri adalah tempoh yang paling singkat di dalam sejarah Malaysia.

“Artikel itu juga membawa maksud saya tidak setia dengan UMNO dan hanya berminat untuk terus menjadi perdana menteri tanpa mengira kepentingan UMNO dan lebih bimbang tentang kedudukan saya sebagai perdana menteri dan bukannya kepentingan negara,” dakwa plaintif dalam pernyataan tuntutan itu.

“Penerbitan itu juga telah menyebabkan emosi saya terganggu dan kenyataan-kenyataan fitnah yang terkandung di dalam artikel itu juga boleh membawa kesan buruk kepada kerjaya politik saya,” dakwanya.

Menurut Ismail Sabri walaupun peguamnya telah menghantar surat tuntutan bertarikh 3 Feb lepas memohon defendan memadamkan artikel tersebut dan memohon maaf, namun sehingga hari ini ia masih belum dilaksanakan.

Oleh itu, Ismail Sabri memohon satu perintah injunksi agar defendan memadamkan artikel berbaur fitnah itu dalam semua laman web dan media sosial yang dikendalikan oleh defendan selain memohon perintah injunksi untuk menghalang defendan atau ejennya daripada mengeluarkan kenyataan fitnah serupa terhadap plaintif.- BERNAMA


Ajal ketika lintas jalan untuk beli buah

TANGGA BATU 5 April – Seorang pesara maut selepas dirempuh sebuah motosikal ketika melintas jalan untuk membeli buah di Jalan Tangga Batu-Bukit Rambai, di sini, lewat petang semalam.

Ketua Polis Daerah Melaka Tengah Asisten Komisioner Christopher Patit berkata, siasatan awal mendapati kejadian berlaku ketika mangsa sedang melintas jalan menuju ke kedai buah-buahan di hadapan Balai Bomba dan Penyelamat (BBP) Tangga Batu.

Katanya, ketika berada di tengah jalan, sebuah motosikal jenis Yamaha Y15R yang ditunggang pemuda berusia 25 tahun bersama seorang lagi pembonceng wanita berusia 20 tahun menghala ke Bukit Rambai tidak sempat mengelak lalu merempuh mangsa.

“Penunggang motosikal pula mengalami pendarahan dalam kepala dan kini dirawat di zon kuning Hospital Melaka manakala pemboncengnya hanya mengalami kecederaan ringan di bahu,” katanya.


Sekolah perlu buat pentaksiran dan pemerhatian prestasi murid

KUALA LUMPUR 10 Mac. – Pihak sekolah perlu melakukan pentaksiran dan pemerhatian ke atas prestasi murid selepas pembukaan semula sekolah secara bersemuka agar tidak ada yang tercicir dalam pembelajaran.

Sesi persekolahan secara bersemuka akan dibuka sepenuhnya bulan depan membabitkan keseluruhan hampir lima juta pelajar di 10,223 sekolah di seluruh negara.

“Sekiranya kita mengetahui prestasi murid, kita boleh merapatkan jurang dalam aspek pembelajaran dan KPM (Kementerian Pendidikan Malaysia) telah melakukan penjajaran kurikulum, dari segi kandungan, pedagogi dan pentaksiran bagi membolehkan ia berlaku.

“KPM turut mengadakan program transisi murid tahun satu 2021, ini adalah program intervensi bagi murid prasekolah yang tidak dapat hadir ke prasekolah (tahun lepas) dan kini telah melangkah ke tahun satu,” katanya dalam ditemu bual ‘Setahun Pencapaian Kementerian Pendidikan Malaysia’ pada program Selamat Pagi Malaysia di TV1, hari ini.

Beliau berkata program transisi tahun satu tersebut bertujuan untuk mengurus murid daripada aspek sosioemosi, sikap, literasi dan numerasi agar mereka tidak ketinggalan dalam aspek berkenaan.

Menurut Habibah, sesi pembelajaran secara bersemuka dibuat selepas melihat perkembangan situasi pada Januari dengan kelas-kelas peperiksaan 2020 dibenarkan ke sekolah, kemudian diikuti murid prasekolah, tahun satu dan dua pada 1 Mac manakala minggu ini pula murid tahun tiga hingga enam.

Pembukaan semula sekolah menengah pada 4 April membabitkan Kumpulan A iaitu Johor, Kelantan dan Terengganu, manakala Kumpulan B pula akan memulakan persekolahan pada 5 April.

Sementara itu, Habibah berkata KPM turut memberi perhatian kepada isu yang dibangkitkan ibu bapa berkaitan pembukaan sekolah seperti aspek pemakaian seragam sekolah dan keselamatan warga sekolah.

Katanya, KPM telah memberi kelonggaran kepada murid yang belum mempunyai pakaian seragam sekolah untuk memakai pakaian biasa yang sesuai, kemas dan sopan bermula 1 hingga 26 Mac.

Beliau berkata KPM turut memperuntukkan RM300 juta bagi penyediaan termometer, pensanitasi tangan, sabun serta lain-lain keperluan di sekolah untuk memastikan penjagaan keselamatan serta kesihatan murid dalam usaha mengekang penularan COVID-19.


Balik kampung: Beberapa lokasi lebuh raya arah timur sesak

KUALA LUMPUR, 3 Mei –  Aliran trafik mulai meningkat di laluan sebelum masuk Plaza Tol Gombak arah timur bermula 9 pagi tadi berikutan pertambahan kenderaan keluar dari ibu kota susulan pergerakan orang ramai pulang ke kampung hari kedua sambutan Aidilfitri.

Jurucakap Lembaga Lebuhraya Malaysia (LLM) ketika dihubungi berkata kenderaan bergerak perlahan sebelum masuk Plaza Tol Gombak dan kesesakan turut berlaku sejauh dua kilometer selepas Hentian Sebelah Gombak ke Genting Sempah.

Orang ramai boleh mendapatkan maklumat trafik terkini menerusi talian bebas tol Plusline di 1-800-88-0000 dan laman Twitter di www.twitter.com/plustrafik atau talian LLM di 1-800-88-7752 serta laman Twitter di www.twitter.com/LLMinfotrafik.


Individu lengkap vaksinasi di luar negara perlu ke PKD untuk sijil digital

JOHOR BAHRU, 5 Sept – Individu yang telah lengkap menerima vaksin COVID-19 di luar negara perlu hadir ke Pejabat Kesihatan Daerah (PKD) terdekat untuk tujuan pengesahan dan mengemas kini bagi mendapatkan sijil digital vaksinasi menerusi aplikasi MySejahtera.

Menteri Sains, Teknologi dan Inovasi Datuk Seri Dr Adham Baba berkata individu tersebut perlu membawa dokumen atau sijil sebagai bukti telah menerima suntikan vaksin di luar negara bagi tujuan penilaian ketulenan serta mengetahui jenis vaksin yang diterima.

“Selepas disahkan PKD, prosesnya ialah Jabatan Kesihatan Negeri akan hantar (maklumat dan data) ke Pusat Kesiapsiagaan dan Tindakan Cepat Krisis Negara (CPRC) di Putrajaya dan pusat itu akan memaklumkan kepada MySejahtera untuk mengemas kini dan mengeluarkan sijil digital dalam aplikasi telefon.

“Tidak kira warganegara atau warga asing, yang penting kita nak mengesahkan sama ada ia tulen atau tidak (sijil) vaksinasi yang diberikan di luar negara dan (mengetahui) jenis vaksin (diterima),” katanya kepada pemberita selepas melawat pusat pemberian vaksin (PPV) Program Imunisasi Industri COVID-19 Kerjasama Awam-Swasta (PIKAS) Pusat Konvensyen Antarabangsa Austin (AICC), di sini hari ini.

Beliau berkata bagi individu yang telah mendapat vaksin COVID-19 di luar negara dan perlu masuk ke negara ini bagi tujuan pembukaan sektor ekonomi, sijil vaksinasi akan disemak dan disahkan oleh petugas kesihatan di pintu masuk antarabangsa negara.


Tentera Darat tumpas sindiket seludup daun ketum

ALOR SETAR, 23 Feb – Tentera Darat berjaya menumpaskan sindiket penyeludupan daun ketum dengan rampasan kira-kira satu tan bahan itu bernilai RM38,000, di kawasan Kuala Nerang dekat Padang Terap semalam.

Markas Divisyen Kedua Infantri Malaysia (2 Divisyen) dalam kenyataan hari ini memaklumkan pasukan anggotanya yang sedang menjalankan kawalan keselamatan di sempadan Malaysia-Thailand mengesan sebuah kenderaan pacuan empat roda jenis Toyota Hilux bernombor pendaftaran Thailand pada 12.30 tengah hari.

Kenderaan yang dipercayai membawa daun ketum untuk diseludup keluar itu memecut apabila menyedari kehadiran pasukan berkenaan dan ia dikejar Kumpulan Ronda Bermotosikal Tentera Darat.

“Kemalangan itu telah menyebabkan dua suspek lelaki warga tempatan di dalam kenderaan berkenaan mengalami kecederaan ringan dan dibawa ke hospital untuk rawatan lanjut,” menurut kenyataan itu.

Kes tersebut diserahkan kepada Balai Polis Kuala Nerang untuk tindakan lanjut dan kedua-dua lelaki itu yang berumur 29 dan 31 tahun direman empat hari bermula hari ini.

“Tentera Darat akan terus komited untuk memastikan keselamatan di sempadan negara dengan tidak akan berkompromi dengan sebarang aktiviti jenayah rentas sempadan,” menurut kenyataan itu.


Taman Rama-Rama dan Reptilia Melaka diserbu pengunjung

Tinjauan Melaka Hari Ini di pusat konservasi reptilia itu juga mendapati rata-rata pengunjung yang hadir terdiri daripada pelbagai lapisan bangsa dan mereka dilihat sudah beratur panjang untuk membeli tiket.

Menurut seorang pengunjung dari Kota Kinabalu, Sabah, Andrew Kumar, 25, berkata dia berkunjung ke situ bersama enam lagi ahli keluarganya untuk melihat pelbagai spesis haiwan dan reptilia di situ.

“Perayaan Tahun Baharu Cina tahun ini kami sekeluarga ambil peluang untuk melawat Melaka, kerana lokasi Taman Rama-Rama dan Reptilia Melaka ini strategik bersebelahan tol Ayer Keroh.

“Jadi ini adalah lokasi pertama kami singgah, dan terasa amat bertuah kerana dapat melihat acara dan aktiviti pelepasan rama-rama selain dapat melihat haiwan-haiwan lain yang terdapat di sini,” katanya.

Nada sama disuarakan pengunjung dari Johor Bahru, Noor Asimah Yahia, 28, katanya cuti empat hari sempena Tahun Baru Cina itu adalah masa sesuai membawa anak-anak berjalan.

Jelasnya, dia dan lapan ahli keluarganya bertolak dari Johor Bahru seawal jam 8 pagi tadi untuk ke Taman Rama-Rama dan Reptilia Melaka.

“Ini bukan kunjungan kali pertama kami ke sini, tapi memang seronok sebab anak-anak suka melihat haiwan seperti ular, rama-rama dan pelbagai lagi haiwan.

“Setiap kali datang mesti ada sahaja aktiviti menarik dilakukan dan kebanyakan info kami tahu dari laman sosial seperti Facebook, dan memang tidak rugi menempuh kesesakan untuk melihat anak-anak gembira seperti hari ini,” katanya.


Rasuah pengurusan jenazah: SPRM tahan 4 kakitangan hospital

SHAH ALAM, 31 Mei – Suruhanjaya Pencegahan Rasuah Malaysia (SPRM) Selangor hari ini menahan empat kakitangan di sebuah hospital di negeri ini kerana disyaki meminta dan menerima suapan antara RM1,000 dan RM5,000 setiap seorang bagi kerja-kerja berkaitan pengurusan jenazah.

Menurut sumber, dua suspek merupakan pembantu kesihatan dan dua lagi adalah penolong pegawai perubatan berusia antara 35 dan 41 tahun itu ditahan kira-kira 6 petang tadi di Pejabat SPRM Selangor ketika hadir memberi keterangan.

Katanya, kesemua suspek dipercayai telah meminta dan menerima wang suapan daripada individu tertentu sebagai balasan untuk pihak berkenaan terus mendapatkan kerja-kerja pengurusan jenazah bagi tempoh 2018 hingga 2021.

Sementara itu, Pengarah SPRM Selangor Datuk Alias Salim mengesahkan penahanan tersebut dan berkata kes disiasat mengikut Seksyen 17(a) Akta SPRM 2009.

Katanya tiga daripada suspek akan dibawa ke Mahkamah Majistret Shah Alam esok untuk mendapatkan perintah reman, manakala seorang lagi suspek yang merupakan penolong pegawai perubatan berusia 41 tahun akan dilepaskan dengan jaminan SPRM atas faktor kesihatan selepas memberi keterangan bagi membantu siasatan kes tersebut.

Pada 27 Mei lepas, dua pembantu kesihatan masing-masing berusia 40 dan 42 tahun direman lima hari oleh SPRM bagi membantu siasatan kes sama.


Umat Islam di Malaysia mula berpuasa esok

MELAKA 22 Mac – Umat Islam di Malaysia akan mula berpuasa esok, umum Penyimpan Mohor Besar Raja-Raja Tan Sri Syed Danial Syed Ahmad.

Syed Danial berkata, tarikh permulaan puasa bagi negeri-negeri di seluruh Malaysia ditetapkan pada hari esok menurut perintah Yang di-Pertuan Agong Al-Sultan Abdullah Ri’ayatuddin Al-Mustafa Billah Shah setelah diperkenan oleh Duli-Duli Yang Maha Mulia Raja-Raja.

Sebelum ini, Pejabat Penyimpan Mohor Besar Raja-Raja melalui satu kenyataan menetapkan hari ini (22 Mac) bersamaan 29 Syaaban 1444 Hijriah sebagai tarikh melihat anak bulan Ramadan bagi menentukan permulaan puasa untuk umat Islam di Malaysia.

Kenyataan itu menyebut jawatankuasa-jawatankuasa berkenaan telah diperkenankan melihat anak bulan Ramadan pada petang hari ini di 29 lokasi di seluruh negara.


PRN Johor boleh diteruskan – Khairy

Menteri Kesihatan Khairy Jamaluddin berkata syor bagi prosedur operasi standard (SOP) PRN itu telah dimuktamadkan dan telah dikemukakan kepada Majlis Keselamatan Negara dan Suruhanjaya Pilihan Raya (SPR).

“Pendirian KKM adalah, memandangkan Omicron, setakat ini tidak menunjukkan kesan teruk seperti (varian) Delta maka pilihan raya negeri boleh diteruskan,” katanya dalam sidang media perkembangan situasi COVID-19 di sini hari ini.

Pada 22 Jan lepas, Sultan Johor Sultan Ibrahim Sultan Iskandar berkenan menandatangani watikah pembubaran Dewan Negeri Johor (DUN) bagi memberi laluan kepada PRN untuk diadakan.


MARii lancar platform padanan pekerjaan dalam talian berkaitan sektor pembuatan.

KUALA LUMPUR, 22 Jan. – Institut Automotif, Robotik dan IoT Malaysia (MARii) telah memperkenalkan MARiiKerja, platform padanan pekerjaan dalam talian khusus bagi jawatan kosong yang terkait dengan sektor pembuatan.

Platform digital itu disasarkan kepada lepasan Sijil Pelajaran Malaysia (SPM) dan graduan institut berasaskan kemahiran yang melalui program Sijil Profesional Yang Diterajui Industri (IPC).

MARii, sebuah agensi di bawah Kementerian Perdagangan Antarabangsa dan Industri berkata, IPC yang diperkenalkan pada 2012, adalah salah satu program pembangunan modal insan yang direka untuk melahirkan pekerja mahir melalui modul khusus serta latihan di tempat kerja.

Katanya, selepas menamatkan latihan di kelas selama 30 hari, pelatih akan dianugerahkan sijil, manakala sijil Program Perantisan Lanjutan IPC akan dianugerahkan pada akhir sesi latihan praktikal mereka selama lima bulan.

Ketua Pegawai Eksekutif Datuk Madani Sahari berkata, MARiiKerja antara usaha berterusan kerajaan dalam mendigitalkan proses mencari pekerjaan termasuk kemasukan ke program latihan MARii.

“Walaupun negara berada di bawah pergerakan terhad, platform digital ini membolehkan penerusan usaha dalam menjana peluang pekerjaan baharu, sekali gus memastikan bekalan tenaga kerja mahir yang mampan bagi memenuhi permintaan sektor pembuatan dan perkhidmatan,” katanya lagi.

Madani berkata agensi itu juga akan memperluaskan skop MARiiKerja sebagai inisiatif untuk mendigitalkan inisiatif pembangunan modal insan lain yang turut ditawarkan institut tersebut seperti program Pensijilan Kejuruteraan Industri Automotif, Program Graduan Perantis MARii dan Program Kejuruteraan Digital dan Prototaip, antara lain.


Malaysia-Singapura buka sempadan darat mulai 1 April

KUALA LUMPUR 24 Mac – Malaysia dan Singapura akan membenarkan semua pengembara yang telah lengkap vaksinasi untuk merentas sempadan darat tanpa perlu menjalani kuarantin atau melaksanakan ujian COVID-19, termasuk ujian pra-pelepasan dan semasa ketibaan bermula 1 April nanti.

Berita baik itu adalah hasil persetujuan dicapai antara Perdana Menteri Datuk Seri Ismail Sabri Yaakob dan rakan sejawatannya dari Singapura Lee Hsien Loong menerusi panggilan telefon, hari ini.

Kedua-dua Perdana Menteri mengakui bahawa Malaysia dan Singapura telah menunjukkan perkembangan yang memberangsangkan khususnya dalam pelaksanaan program vaksinasi dan pengurusan pandemik COVID-19 bagi penduduk negara masing-masing.

Ismail Sabri Lee turut mengambil maklum atas kemajuan yang telah dicapai dalam meneruskan perjalanan rentas sempadan melalui Laluan Perjalanan Lengkap Vaksin (Udara) dan (Darat).

Sejajar dengan peralihan kehidupan fasa mendepani pandemik COVID19, kedua-dua pemimpin telah bersetuju bahawa sudah tiba masanya untuk membuka sempadan darat kedua-dua negara bagi pengembara yang telah lengkap vaksinasi.

Berikutan itu bermula 1 April 2022, kedua-dua negara akan membenarkan semua pengembara yang telah lengkap vaksinasi untuk merentas sempadan darat tanpa perlu menjalani kuarantin atau melaksanakan ujian COVID-19, termasuk ujian pra-pelepasan dan semasa ketibaan.

Perdana Menteri Berkata, Malaysia akan membuka sempadan kepada pengembara antarabangsa dan seterusnya melakar satu lagi kejayaan penting dalam memudahcara perjalanan rentas sempadan dengan jiran terdekat, Singapura.

Sementara itu Lee Hsien Loong berkata, Singapura dan Malaysia menikmati hubungan yang mendalam, mesra dalam pelbagai aspek, serta hubungan antara rakyat yang kukuh.

“Pengumuman hari ini merupakan peristiwa penting dalam peralihan kita ke arah kehidupan dengan COVID-19. Ia mencerminkan kerjasama kukuh yang dinikmati kedua pihak sepanjang pandemik ini dan akan membantu kedua negara muncul lebih kuat daripada krisis ini,” katanya.


KASA cadang Melaka laksana sistem bil bersepadu air dan pembetungan

BUKIT BERUANG 21 Mac – Kementerian Alam Sekitar dan Air (KASA) mencadangkan Melaka melaksanakan sistem pengebilan bersepadu air dan pembetungan bagi menjimatkan kos bil utiliti air dan pembetungan di negeri ini.

Menterinya, Datuk Seri Tuan Ibrahim Tuan Man berkata, pelaksanaan itu sekali gus menjadikan Melaka sebagai negeri ketiga selepas Terengganu dan Labuan sekali gus memberi pendapatan tambahan kepada syarikat operator air di negeri ini.

“Bil bersepadu ini adalah satu kaedah bagi membantu kedua-dua pihak operator air di negeri ini bersama Syarikat Indah Water Konsortium supaya dapat menjana penjimatan dalam bil.

“Dengan bil bersepadu dia hanya sekali bayar bererti dia merangkumi bil air dan bil kumbahan. Jadi orang ramai tak perlu dua kali untuk menjelaskan bil,” katanya

Beliau berkata demikian kepada pemberita selepas Majlis Perasmian dan Penyerahan Projek Loji Rawatan Kumbahan Serantau Batu Berendam, Melaka Bandaraya Bersejarah kepada Indah Water Konsortium, Bukit Beruang.

Hadir sama, Exco Perumahan, Kerajaan Tempatan dan Alam Sekitar Negeri, Datuk Zaidi Atan, Ketua Pengarah Jabatan Pekhidmatan Pembetungan, Ahmad Rozian Othman, Ketua Pegawai Eksekutif IWK, Nanderan Maniam dan lain-lain kenamaan.

Dalam pada itu, Nanderan berkata, sekiranya ia dilaksanakan, IWK bercadang akan memberi bayaran sebanyak RM0.50 bagi setiap satu bil pada setiap bulan kepada syarikat operator air negeri yang bersambung dengan sistem tersebut menerusi loji rawatan air Melaka.